
La ce se referă matematica? 


— Ce înseamnă a explica? întrebă Lola. 

— Mă iei tare! Plicare, „a plia” în 
latină, explicare, „a deplia”, dar mai 
înseamnă şi complex şi perplex. Când 
rămâi perplex în faţa unui lucru complex, 
cauţi o explicaţie. lar explicaţia, prin 
deplierea a ceea ce este pliat şi încâlcit, 
va face acel lucru mai clar. Aceeaşi 
rădăcină precum ple- xus, da, nodul pe 
care îl ai acolo, în coşul pieptului, şi care 
te doare atât de tare când eşti stresată. A 
explica înseamnă a desface nodul. După 
explicaţie, totul devine mai clar în minte, 
iată de ce se spune că o explicaţie 
„luminează”. Este precum suflarea 
vântului ce alungă norii. 


Ray aşteptă ca vântul să fi alungat 
norii. 


— Lola, ce este matematica pentru 
tine? 


Lola nu aşteptă mult până a 
răspunde: 


— Este o materie plină de PROBLEME, 
ghiftuită de NECUNOSCUTE, în care 
suntem constrânşi de REGULI. O materie 
în care profesorul este cel care pune 
problemele, iar eu sunt cea care trebuie 
să le rezolve! 


Ray izbucni în râs. 

Precum mulţi dintre colegii ei, Lola 
era ZERO LA MATEMATICĂ. Sau, în 
fine, cel puţin asta susţinea ea, cu 
obrăznicie  făţişă. în această 
proclamaţie, rostită sus şi tare, nu 
puteai să nu ghiceşti însă un fel de 
cochetărie, nulitatea în domeniul 
matematicii fiind la modă la unii 
elevi. Oare Lola chiar era mândră de 
aceasta sau era doar un mod de a 
revendica un handicap de care nu 
credea că s-ar putea descotorosi 
vreodată? 

Ray şi Lola conveniseră ca, pentru 
început, fiecare să spună ce-i place 
şi ce detestă în matematică. 


Lola începu, şi începu cu convingere: 

— Ca să fiu sinceră, mi-e greu să 
găsesc ceva care să îmi placă... dar nu 
dezarmez. Să spun pe rând ceea ce nu-mi 

place? 
— Pe rând. 


începu rafala: 


— în primul rînd, nu ştiu despre ce 
este vorba în matematică. Apoi, nu ştiu de 
unde să încep spre a rezolva o problemă, 
apoi nu am înțeles niciodată ce este o - 
silabisi - DE-MON-STRA-ŢI-E. Mă opresc 
sau merg mai departe? 

— Mergi mai departe. 

— Nu înţeleg la ce folosesc toate astea, 
vreau să spun, la ce folosesc în viaţa de zi 
cu zi. 


în fine, spuse ceea ce îi stătea cel 
mai tare pe suflet: 


— Matematicile sunt violente! 


Ray o privi, siderat. Matematica, 
violentă! Doar Lola putea profera o 
asemenea acuzaţie, îşi reveni, şi cu 
un surâs discret: 


— Păi, dacă simţi o notă de violenţă în 
matematică, înseamnă că nu rămâi 
indiferentă! 


Lola, destabilizată, spuse în cele din 

urmă: 


— Dar închisoarea îl lasă indiferent pe 
prizonier? 

— Matematica, o închisoare!!! 

— Era doar o analogie, pur şi simplu ca 
să contrez argumentul tău şi să-ţi arăt că 
el nu demonstrează nimic. Cum ai vrea ca 
o materie asupra căreia sunt constrânsă 
să mă aplec timp de mai multe ore pe 
săptămână să mă lase indiferentă! 

— Mi-ai putea spune prin ce este 
violentă matematica? 

— Mi separe brutală, rezultatele pică 
precum lama ghilotinei. Greşeşti o nimica 
toată şi se duce totul de râpă, totul devine 
fals, complet fals, nu doar... puţin fals. 


Ray izbucni din nou în râs. 


— Şi apoi, continuă Lola cu tirul ei, ai 
acea senzaţie că este aşa şi nicidecum 
altfel, ceea ce mă agresează. Mă simt 
neputincioasă. E ceva care iţi închide 
gura. lar mie nu-mi place să mi se închidă 
gura. Matematica este... este fără replică. 

— Dar ce replică ai vrea să dai? 

— Niciuna, tocmai. 

Ea remarcă zâmbetul ce apărea pe 
buzele lui Ray. 


— Oh, nu te bucura prea repede. Dacă 
nu am nimic de replicat, este doar pentru 
că nu mă interesează într-atât, încât să 
am ceva de spus. Am ceva de spus doar 
despre ceea ce mă interesează! 

— Chiar eşti sigură că numai în 
matematică lucrurile sunt „într-un fel şi 
nicidecum altfel”? 


Sena traversează Parisul şi nu 
Strasbourgul, aşa stau lucrurile şi 
nicidecum altfel. Bastilia a fost cucerită 
pe 14 iulie 1789, nu pe 13. Aşa s-a 
întâmplat, nu altfel. 

— Da, dar s-ar fi putut. 

— Ce s-ar fi putut? 

— Să fie cucerită pe 13. 


Spulberat de replica Lolei, Ray 
înţelese că schimbul de replici - 
confruntarea? - nu avea să fie 
uşoară. 


— De acord, admise el până la urmă. 
Profesorul tău de istorie ce face? Explică 
de ce Bastilia a căzut pe 14 iulie, dă 

motive, expune faptele, arată de ce 
evenimentul a avut loc la acea dată. La fel 
şi la geografie, legat de cursul Senei. 
Lucrurile ar fi putut fi altfel, desigur, dar, 
dacă sunt astfel, există motive pentru 
aceasta. Deseori, de aceea se explică, se 
prezintă motivele. 

— în matematică, tocmai am impresia 
că lucrurile nu ar fi putut fi altfel. Ele sunt 
aşa cum sunt, iar acest lucru este violent. 
Un triunghi isos- cel nu poate să nu aibă 
două unghiuri egale! Piesa s-a jucat 
înainte de sosirea ta. Şi te întrebi, atunci 
ce mai caut eu în scenă? 

— Dar şi cursul Senei „s-a jucat” 
înainte de venirea ta. 


— E adevărat, dar îl resimt altfel. 

— De ce crezi una ca asta? 

— Chiar cred asta pentru că, la 
matematică, nu înțeleg despre ce este 
vorba. La istorie, la geografie, la franceză, 
la chimie, la fizică înţeleg. Chiar dacă nu 
mă prind mereu, am o vagă idee despre 
ceea ce se discută. Matematica, în schimb, 
este ca un limbaj secret. 

— Ah, strigă Ray. Dacă este un limbaj 


secret, se referă la ceva, nu la nimic, de 

acord? 

— Eh, tot acolo ajungem, deoarece, în 
ambele cazuri, nu ştiu despre ce este 
vorba. 

— Nu. Nu ajungem tot acolo, deoarece, 
dacă este un limbaj, secret sau nu, acesta 
vorbeşte despre ceva. Deci ai putea 
încerca să-l decriptezi. Eşti de acord 
măcar cu faptul că matematica nu poate 
să nu se refere la nimic? 

— Prezentată sub această formă, sunt 
obligată să recunosc faptul că, da, 
matematica se referă cu siguranţă la 
ceva. Dar la ce? 

— Ei bine, te anunţ că, atunci când 
deschizi un curs de matematică, începi de 
fapt un curs de limbă. Nu chiar precum 
cursul tău de chineză, dar, cu siguranţă, 
un curs de limbă. 

— În franceză, în Chineză, există 
oameni, texte, persoane care comunică 
spre a exprima idei, sentimente, 
informații, chiar şi declaraţii de dragoste. 

Cuprinsă de o idee spontană: 


—în matematică se poate spune „Te 


iubesc”? Luat prin surprindere, Ray 

ezită, dar fu constrâns să admită că, 
în matematică, nu se poate spune „te 
iubesc”. 


— Nu am afirmat că s-ar putea spune 
orice, dar se pot exprima multe idei: a fi 
între, a fi de o parte şi de alta, a fi cel mai 
mare, cel mai mic, a fi aproape, a 
determina, a acoperi, a se întâlni... 


Cu încrederea recăpătată, declară: 


— Matematica este un limbaj, dar nu 
doar atât, desigur. Un limbaj ce permite 
exprimarea de gânduri, enunţarea de idei, 
stabilirea unor propoziţii, punerea unor 
probleme, afirmări, respingeri, descrieri. 
Şi nu este un limbaj secret, deoarece 
regulile de scriere care îl guvernează sunt 
publice, oricine şi le poate însuşi. Ba chiar 
mai mult, elevii nu doar că pot, ci 
TREBUIE să şi le  însuşească, ele 
constituie o parte esenţială a materiei. 

— în ce ţară voi putea învăţa acest 
limbaj? Arată-mi-o pe o hartă, spre a mă 
putea inscrie la un curs de perfecţionare 
lingvistic. 

— Domnişoara mă persiflează. Acest 

limbaj îl înveţi la cursul de matematică. 
> 

— Poate ar trebui să fac şi traduceri şi 
versiuni în matematică... 

—  Categoric. Traducerea unui text 
matematic în limbaj curent este un 
exerciţiu excelent. Să facem un inventar 
al cuvintelor şi al semnelor pe care le 
întâlnim în matematică. 


Ray scrise ceva scurt pe o foaie pe 
care i-o întinse Lolei. 


— Iată trei expresii. Dacă folosim 
sintagma de expresie matematică, aceasta 
este deoarece scrierea exprimă ceva, o 
idee, un fapt. Fie deci trei expresii care se 
aseamănă, şi care totuşi sunt de natură 
complet diferită: 

„2+ =, p2 = 1+3", „2 = E a 

„2+ =,„, această expresie nu vrea să 
spună nimic. Nu este falsă, putem chiar 
afirma că nu este nici măcar falsă. Pentru 
a fi astfel, este nevoie ca ea să aibă un 
sens. Or ea nu are sens. Este prost 
construită, deoarece nu este scrisă 
conform regulilor de scriere. 

„2 = 1+3”, înţeleg ceea ce vrea să 

spună: numărul 2 şi numărul 1+3 sunt 
egale. înţeleg. Dar este fals. 

„2 = 1+1”, înţeleg ceea ce vrea să 
spună: numărul 2 şi numărul 1+1 sunt 
egale. înţeleg şi este adevărat. 


Cea mai mare parte dintre erorile de 
matematică provin din faptul că 
propoziţiile pe care le scriem nu au sens. 
Prima precauţie deci este aceea de a ne 
asigura că ele sunt scrise conform 
regulilor de scriere. 


Ray detaşă încă o foaie, scrise pe ea 
şi i-o întinse Lolei. 


„D+D' = 2”, „2//3”. lată două 
propoziţii prost construite. Ah, uitasem: D 
şi D' sunt drepte. 

„D+D' = 2”, deoarece nu ştim ce 
înseamnă „suma a două drepte”, semnul 
+ neexistând în geometrie. 

„2/13”, deoarece nu ştim ce înseamnă 
„două numere paralele”, semnul // 
neexistând în aritmetică. Să facem un 
inventar al părților de vorbire folosite în 
limbajul matematic. Cuvinte din limbajul 
curent: articole: un, o, nişte; prepoziţii: în; 
conjuncţii: şi, precum, care; verbe, unele 

exprimând o cerinţă: construiți, găsiţi, 
determinaţi, verificaţi, trasați..., altele 
care prezintă obiecte: se consideră, se dă; 
cuvinte specifice matematicii, cel mai 
frecvent nume de obiecte, mediană, 
mediatoare, diagonală, funcție, cilindru, 
Sinus, cosinus etc.; dar şi adjective: 
isoscel, echilateral, paralel, par... 


Simboluri specifice limbajului 
matematic, care permit scrierea 
operaţiilor într-o manieră simplificată, +, 
X,..., relaţii, =, //,... 

Să trecem la propoziţii: ce tip de 
propoziţii întâlnim în matematică? 
Enunţuri, prezentări de obiecte sau 
situaţii şi care formulează cerințe. Atunci 
când un obiect nou apare în universul 
matematic, trebuie să-i  completăm 
certificatul de naştere, acesta este rolul 
definiţiei, care semnează intrarea sa 
oficială în universul matematic. în 
definiţie, figurează numele şi informaţiile 
care permit caracterizarea obiectului. 
Definiţiile încep invariabil cu... 


Lola îl întrerupse: 


-— Profesorul îşi schimbă tonul şi, cu o 

voce  pompoasă, declamă: „Definiţie. 
Numim Chestie...” 

— Este normal, definiţia reprezintă un 
act fundamental. Este un moment 
important în istoria matematicii. Spre 
deosebire de definirea cuvintelor din 
franceză, definițiile matematice nu sunt 
totalmente descriptive, sunt direct ope- 
ratorii cu alte cuvinte, nu se poate face 
matematică decât dacă se cunosc cu 
exactitate definițiile, punând la treabă 
fiecare cuvânt al acestora. lată de ce 
fiecare definiţie trebuie reţinută extrem 
de corect. Un singur cuvânt uitat şi... 


— ... e complet fals, nu doar... puţin 
fals... Asta e ceea ce nu pot eu suporta. 

— Totuşi este unul dintre lucrurile cele 
mai importante pe care le poate aduce 
matematica, precizia, este una din 
calităţile matematice care chiar pot să-ţi 
folosească „în viaţa de zi cu zi”, precum 
spui tu. A fi precis nu înseamnă a fi ma- 
niac. Atunci când matematicienii 
descoperă idei noi, concepte noi, obiecte 
noi, se întâmplă deseori ca ei să le dea un 
nume spre a putea vorbi despre ele şi 
spre a le utiliza, fără a le da, totodată, şi o 

definiţie riguroasă. De exemplu, dreapta, 
cercul etc. au „funcţionat” cu mult timp 
înainte ca Euclid să le dea o definiţie. La 
fel şi astăzi. 

— De ce petrecem timpul scriind egal? 
— Îți poţi imagina matematica fără 
semnul egal? Este semnul cel mai 
important din matematică. Când scriu 2 = 
1+1, ce spun? Spun că numerele 2 şi 
(1+1) sunt ACELAŞI număr, că sunt două 
forme diferite ale aceluiaşi număr, iată de 
ce le egalez. Ba mai mult, egalez toate 
formele posibile ale lui 2: 

(1+1) = (5-3) = (^) = (2xl)=... 


— Cu ce te ajută asta? 

— Dacă, dintr-un motiv sau altul, am 
nevoie ca 2 să se prezinte sub forma unei 
sume, îl prezint ca (1+1). Dacă am chef ca 
el să apară precum o diferenţă, îl prezint 
ca (5-3) etc. Astfel, în funcţie de nevoi, 
folosesc una dintre nenumăratele sale 
identități. 

Când scriu a=b, anunţ faptul că a şi b 
sunt interschimbabile, acolo unde se 
găseşte a, îl pot înlocui cu b. Şi invers. 

Contrariul lui egal este diferit. Se 

notează cu un egal barat,« * ». Diferit 
înseamnă „care nu sunt identice” şi numai 
aceasta. De aceea, nu trebuie sub nicio 
formă să-l confundăm cu mai mic sau mai 
mare, « <» sau « >». 

— Egalul a existat dintotdeauna? 

— Ideea de egalitate, da, dar nu şi 
semnul. în 1557, un medic englez, Robert 
Recorde, a avut ideea de a trasa micul 
semn pe care Îl cunoşti: =. Atunci când a 
fost întrebat care au fost motivele alegerii 
sale, el a răspuns: „Am ales o pereche de 
paralele sau de drepte gemene, deoarece 
nimic nu este mai asemănător decât doi 
gemeni”. 

— Și înainte cum se proceda? 

— Se scria egal folosind literele, 
aequali, în latină. Toate cuvintele 
matematicii se scriau cu litere, nu exista 
niciun simbol. O scriitură literală, infinit 
mai complicată, mai lungă şi foarte puţin 


practică. 

— Pe vremea aceea, textele 
matematice semănau deci cu celelalte 
texte? 

— Absolut. 

— Si + si- ? 


— Este o poveste cu cufere. 

— Cu cufere? 

— Prin anul 1500, în Germania, unele 
mărfuri erau vândute în cufere de lemn. 
Pline, acestea trebuiau să cântărească 4 
centner (cam 50 kg). Dacă una dintre ele 
avea un deficit de greutate, de exemplu 5 
livre, se scria pe cufăr 4c-51l. Dacă 
prezenta un exces de greutate, de 
exemplu de 3 livre, se bara linia şi se 
scria pe cufăr 4c+31. Semnele au trecut 
de pe cuierele de lemn pe foile de hârtie 
şi din comerţ în algebră. 

Egiptenii foloseau două hieroglife: 


JĂ LA 


adunare scădere 


Pe aceste desene, putem vedea: 

A aduna: cele două picioare merg în 
sensul scrisului. 

A scădea: cele două picioare merg în 
sens invers scrisului. 


— Plus este un minus barat, diferit este 
un egal barat. 

— Bună observaţie. în matematică, 
există o mulţime de feluri de a spune 
„diferit”, precizând prin ce anume diferă 
două elemente. Când este vorba de 
numere, se face diferența, (a-b). Dacă 
aceasta nu este nulă, cele două numere 
sigur nu sunt identice. Există încă o 

raportul —. Dacă Ţ* 1, numerele 


sunt 
modalitate la care nu ne gândim 


îndeajuns: raportul. 


Facem diferite. 

— Şi celelalte semne? X-ul de la 
înmulțire? 

— Un englez, Oughtred, este cel care l- 
a inventat pe la 1600. 

— Și mai mare şi mai mic? 

— Un alt englez, Thomas Harriot, cu 
ceva timp mai înainte. 

— De ce unul este deschis spre dreapta 
şi celălalt spre stânga? 

— Habar nu am. Ba da, ba da, reveni, 
cred că este deschis în direcţia numărului 
mai mare. 

— Si radicalii? 


— Un german este cel care a inventat 
semnul. Se spune că este o transformare 
a lui R de la radix, „rădăcină” în latină. 


— Da, dar de ce rădăcină? 

— Ce este >/2 ? Este numărul al cărui 
pătrat este 2: (V2). Spunem, de 
asemenea, că „ridicăm” la pătrat. Astfel, 
ridicând ^2 la pătrat, obţinem 2. Avem în 
minte imaginea rădăcinii unei plante 
îngropate în pământ, care, atunci când se 
ridică, generează planta. 

— Drăguță explicaţie. O întrebare pe 
care mi- am pus-o deseori: au existat 
dintotdeauna numere? 


Punct ochit: 


— Au existat dintotdeauna numere? 


Numerele 


— Numerele au fost inventate încă din 
zorii umanităţii spre a răspunde la 
întrebarea „Cât?”. Câţi copii sunt în trib? 
Câte oi sunt în stână? Câte stele sunt pe 
cer? Câte zile mai sunt până revine luna 
plină? Numerele sunt una dintre cele mai 
mari invenţii ale umanităţii; graţie lor, 
putem număra, măsura, calcula. 

în acelaşi fel în care oamenii au învăţat 
să conserve focul, au învătat să conserve 
si numere- le. Pentru a-şi aminti o 
cantitate, îi păstrau urma prim marcaje 
pe oase, pe pietre, după cum şi prin 
folosirea de obiecte, de pietricele, 
calculus, scoici, noduri pe frânghii. Apoi, 
au început să noteze semne pe suporturi 
precum argila, lemnul sau papirusul. 
Astfel a luat naştere scrisul. 

După ce au reprezentat numerele, 

oamenii au început să calculeze, să 
efectueze operaţii, la 


început adunarea, apoi înmulțirea. 
Adunau, clasau, enumerau, ordonau. 


Ray întinse mâna şi deschise palma. 


— Mâna a fost prima maşină de calcul 
din istorie, de care oamenii s-au folosit 
timp de mii de ani. 

Primele numere au fost cele naturale, 
care permiteau numărarea şi calculul. 
Apoi, fracțiile. Apoi,  zeroul, apoi, 
numerele negative, citez în ordinea în 
care au apărut în istorie. 

— Cifre, numere, mereu le încurc. 

— Tu spui „o cifră de trei numere” sau 
„un număr de trei cifre”? 

— Un număr de trei cifre! Ce ingenios, 
admise Lola. 

— Numerele sunt compuse din cifre, 
precum cuvintele sunt compuse din litere! 

— Cifrele sunt alfabetul numerelor, 
asta vrei să mă fac să spun. 

— într-adevăr. lar numeraţia noastră 
este zecimală. 

— Deoarece folosim 10 cifre. Dar 
cifrele sunt şi numere. 1,2,3... 

— Corect. 

— Si invers nu. 


— Corect. 10, de exemplu... 

— ...nu este o cifră. 

— Este cel mai mic număr care nu este 
o cifră. 5 este o dată cifră în 555 şi număr 
în „5 degete”. în calitate de cifră, este un 
semn de scriere. Ca număr, exprimă o 
cantitate. Contrar a ceea ce credem 
deseori, cifrele au fost inventate după, 
mult după numere. în timp ce numerele 
foloseau la rostirea cantităților, cifrele 
foloseau la scrierea numerelor. 

Problema care survine la numere este 
că sunt foarte multe. Aceasta este chiar 
marea lor calitate şi, dacă există ceva ce 
nu ne-am dori să ne lipsească, acestea 
sunt numerele. 

— Dat fiind că există o infinitate de 
numere, cum le putem denumi pe toate? 

— Toată lumea intuieşte că şirul 
numerelor naturale nu se opreşte, că se 
poate merge mereu mai departe. Nu 
există un „cel mai mare număr natural”. 
Dacă ar exista unul, să zicem A, A fiind 
natural, şi A+1 ar fi unul la fel. Or A+ 
este mai mare decât A, ceea ce contrazice 
faptul că A este cel mai mare. Acest tip de 
demonstraţie este o demonstrație prin 

reducere la absurd. Nu există deci un 
număr natural care să fie cel mai mare, 
ceea ce implică faptul că sunt o cantitate 
infinită. Toate civilizațiile s-au confruntat 
cu întrebarea pe care ai pus-o tu. Să 
presupunem că atribuim numele fără 
vreun criteriu, la nimereală. Curând, am 
ajunge să nu mai ştim ce nume 
denumeşte fiecare număr. Ar fi o 
dezordine totală. De aceea, au fost 
concepute procedee sistematice pentru 
atribuirea numelor, în aşa fel încât să 
ofere informaţii despre numerele pe care 
le denumesc. De unde să se înceapă? în 
primul rând, alegerea cifrelor, cu alte 
cuvinte, a unor numere „alese”, având ca 
scop reprezentarea celorlalte numere. 
Apoi, elaborarea unor moduri de 
combinare a acestor cifre pentru a scrie 
numerele. Este ceea ce numim o 
numerație. Unele dintre ele sunt 
ingenioase, altele greoaie, puţin eficace. 
Romanii erau reputați ca fiind slabi la 
acest capitol: erau nevoiţi să creeze noi 
cifre cu atât mai mult cu cât numerele pe 
care voiau să le reprezinte erau mai mari! 
X (10), L (50), C (100), D (500), M (1000) 

şi altele, şi altele. Trebuiau să creeze cifre 
fără încetare. îti dai seama că siste- 


mul devine impracticabil dacă sunt zeci şi 
zeci de cifre. Pentru a funcţiona, este 
nevoie ca numărul de cifre să fie fixat 
odată pentru toate numerele şi ca acest 
număr să fie redus. 

Grecii, evreii foloseau numeraţii care 
nu erau geniale, în timp ce 
mesopotamienii şi mayaşii dispuneau de o 
numerație foarte eficace. Cei din urmă 
foloseau o numerație în baza 20, iar primii 
nu foloseau decât două cifre, 1 şi 60. 

— Precum în binar. 

— Nu. în binar se foloseşte obligatoriu 
0. Nu există decât două cifre, O şi 1. 

— Tot nu mi-ai răspuns la întrebare. 

— îţi răspund: singurul sistem capabil 
să denumească toate numerele, oricât ar 
fi de mari, este cel pe care îl folosim 
astăzi şi pe care îl foloseşte toată lumea, 
numeraţia de poziţie cu un zero. Un grup 
de cifre fixate a priori şi un principiu, 
principiul de poziție care statuează 
următorul lucru: valoarea unei cifre, 
exceptând valoarea sa particulară, 


depinde de poziţia pe care o ocupă în 
scrierea numărului. în 1717, primul 1 
valorează o mie, al doilea zece, primul 7 
valorează şapte sute, al doilea valorează 
şapte. Valoarea ce depinde de poziţie este 
o idee cu adevărat genială. 

— Valoarea se schimbă în funcţie de 
locul unde te situezi. Nu cumva este ca şi 
în viață? 

— Da, ai dreptate. Deseori, valoarea 
care ni se conferă depinde de locul pe 
care îl ocupăm în societate, ceea ce e, 
deseori, foarte nedrept. Dar, pentru 
numeraţii, această metodă este cea mai 
bună care poate fi închipuită, realizează 
visul tuturor civilizaţiilor: cu o mână de 
cifre, câte degete avem la două mâini, 
putem denumi TOATE NUMERELE DIN 
LUME! Oricare ar fi numărul prezentat, i 
se atribuie un nume şi acesta este unic. 
Fără nicio ambiguitate. Şi, în plus, mări- 
mea unui număr este vizibilă în numele 
său: cu cât numele este mai lung, cu atât 
numărul este mai mare. Nu există metodă 
mai bună! 

— De când există 0? 

— Prin secolul al V-lea înaintea erei 

noastre, babilonienii au inventat un semn 
spre a marca locul neocupat. Când vrem 
să exprimăm numărul o sută într-o 
numerație de poziţie, să zicem în cea 
zecimală, îl descompunem în unităţi, zeci, 
sute... Deci, pentru o sută unu: 1 sută, 1 
unitate, scriu 11. Dar 11 este zece şi o 
unitate, deci unsprezece. De unde provine 
confuzia? De la faptul că nu am tinut cont 
de absenta zecilor. 

— A tine cont de absenţă! 

— Ar trebui spus o sută unu, este 1 
sută, nici un zece, 1 unitate. Dar cum să 
se marcheze absenţa zecilor? Printr-un 
nou semn, 0, care înseamnă „loc 
neocupat”. Acest semn, ce permite 
scrierea numerelor, este deci o cifră, care 
se adaugă celorlalte nouă. Atunci, o sută 
unu se va exprima fără vreo ambiguitate, 
101. 

Există şi o a doua semnificaţie a lui 0. 
Când scădem o cantitate din ea însăşi, de 
exemplu 5-5. Cum să semnalez că nu 
rămâne nimic, luând 5 din 5? 

în acest caz nu mai este vorba de 
scriere, cum era în situaţia indicării unui 
loc neocupat, ci de a marca o cantitate, 

cantitatea nulă. 0 este, în acest caz, un 
număr. Loc neocupat, cantitate nulă, iată 
cele două chipuri ale lui zero. 

— Mereu am impresia că se frizează 
catastrofa când se foloseşte 0. De parcă 
ar urma să ne explodeze în faţă. 

— De exemplu? 

— Putem împărți cu orice, dar 
niciodată cu 0. 

— Există motive pentru aceasta sau 
este o decizie arbitrară a profesorului 
tău? 

— Să zicem că ar fi motive. 

— Pe care ai vrea să le cunoşti? 

— Pe care mor de nerăbdare să le 
Cunosc. 

— La înmulţire, O0 domină orice alt 
număr: Oxn=0xm=0. S-a putut spune că 
este un element anihilant (n.r. - nul). Pe 
de altă parte, la adunare, nu are niciun 
efect: n+Q=n, 0 este element neutru la 
adunare. 

Şi împărţirea cu 0? Să presupunem că 
am putea împărţi cu 0, hai să analizăm 
consecinţele unei asemenea ipoteze. Fie a 
un număr oarecare, insist, oarecare, pe 
care îl împărţim la zero. Operația fiind 

permisă, rezultatul este un număr, să 
zicem b. Avem deci = b Produsul me- zilor 
fiind egal cu produsul extremilor, îţi aduci 
aminte, desigur: a=0xb. Or, 0xb=0, deci 
a=0, a fiind un număr oarecare. Ce am 
demonstrat? Că, dacă ar fi autorizată 
împărţirea la 0, toate numerele ar fi nule! 

— Ar fi jenant, admise Lola. Nu ar 
exista decât un număr, şi acesta ar fi 
zero! Cu toate că ar fi un avantaj, cel 
puțin: toată lumea ar avea aceeaşi notă! 
Și am fi cu toții nuli la matematică. 

— Nu cumva se numeşte aproximare 
inferioară aceasta? Presupun că nu 
apreciezi interdicțiile. Interdicţia absolută 
în aritmetică este împărţirea cu 0. 
Aceasta atrage după sine nişte pre- p 
cauţii. Confruntat cu un raport — , din 
reflex, trebuie să ne grăbim să scriem 
«Q”O», pentru a preîntâmpina 
„catastrofele” care n-ar întârzia să apară 
dacă Q ar fi nul. 


— Şi sistemul binar prin ce este atât de 
diferit de cel zecimal? 

— Dimpotrivă, sunt asemănătoare. 
Ambele sunt numeraţii de poziţie cu un 
zero, singura diferenţă fiind numărul de 

cifre, zece pentru sistemul zecimal, două 
pentru cel binar. 

Avantajul sistemului binar: foloseşte 
puţine cifre; inconvenient: scrierile 
numerelor sunt mult mai lungi. Numărul 
zecimal 99 se scrie 11000011 în binar. 
Diferența de lungime dintre cele două 
scrieri este evidentă. 

— De ce este atât de important 
sistemul binar? 

— în secolul al XVII-lea, marele 
matematician şi filosof Leibniz s-a 
mobilizat pentru a-l face să fie adoptat de 
către colegii săi, dar nu a mers, iar 
binarul a fost uitat. Până la apariția 
calculatoarelor; atunci a fost imediat 
perceput ca limbajul cel mai bine adaptat 
la comunicarea cu maşinile. Limbajul 
nostru scris este compus din cuvinte şi 
numere, douăzeci şi şase de litere şi zece 
cifre, deci treizeci şi şase de semne, la 
care se adaugă spaţiul şi semnele de 
punctuație. Pentru a comunica cu o 
maşină, informaţia va fi transmisă printr- 
un curent electric. Or curentul admite 
doar două stări; curentul trece sau nu 
trece. S-a ales utilizarea cifrelor 1 şi 0. 

Trecerea curentului: 1, oprire: 0. Apoi, s- 
au codificat cele 36 de semne prin şiruri 
de 1 şi 0. Iată unde intervine sistemul 
binar. 


Ray căută prin hârtiile sale, dintre 
care scoase o foaie mototolită şi 
începu să citească: 

— A se scrie 01000001. B, 
01000010, ... până la Z. Iată de ce 
sistemul binar, cu cele două cifre ale sale, 
este suficient spre a traduce orice propo- 
ziţie din orice limbă, conținând cuvinte şi 
numere. Informatia este transportată pe o 
cale electronică, extrem de rapidă. 

Când apeşi pe tasta A de la 
calculatorul tău, determini impulsuri 
electrice de intensităţi diferite, cele slabe 
corespund lui 0, cele puternice lui 1. 

Deci, pentru litera A, 01000001, unul 
slab, unul puternic, cinci slabe, unul 
puternic. Această suită de impulsuri va 
permite selecția - dintr-un catalog stocat 
în memoria calculatorului - a unei alte 
secvențe de 0 şi 1, care corespunde 
punctelor aprinse sau stinse de pe ecran, 
care vor desena în final litera A. Astfel, 
sistemul binar constituie limbajul 

calculatoarelor şi permite reprezentarea 
sunetelor, textelor, imaginilor, ce vor fi 
inscripţionate pe CD, DVD etc. Astfel, se 
intră în lumea „numericului”, în care 
informaţiile sunt transmise prin procedee 
ce utilizează numere. 

Să continuăm inventarul numerelor. 
După numerele naturale, fracțiile, din 
latinescul frac- tus, „fragmentat”. O 
fracţie este un „număr fragmentat”. 

— Fiindcă nu este „întreg“? 

— Exact. O fracţie este compusă din 
două 7 numere întregi şi o linie. De 
exemplu, —. Sub linie, „cel ce numeşte”, 
numitorul, în acest caz este vorba despre 
cincimi, a cincea parte din unitate. 
Deasupra, numărătorul, „cel ce numără”: 
aici, 7. Fracţia ne spune că sunt şapte 
cincimi. 

Una dintre proprietăţile pe care le 
întâlnim de cum abordăm fracțiile este o 
consecinţă imedia- 

> > 
tă a egalităţii a două fracţii. Dacă zi 


PY 


hci ba 
axd=hxc. O egalitate între două fracţii 


produce o egalitate între două numere 
întregi, rezumată prin celebra formulă: 


produsul mezilor este egal cu produsul 
extremilor. Este cunoscută şi sub numele 
de „produs în cruce”. 

— La numerele naturale, adunarea 
este simplă, iar înmulţirea complicată. în 
cazul fracțiilor, este exact invers. De ce? 

—  Aducere la acelaşi numitor! 


Numitorul fiind cel care denumeşte, 
trebuie ca fracțiile să denumească acelaşi 
lucru, altfel nu le putem adu- na fără 
precauţii. Am vrea noi ca să fie suma 
numărătorilor supra suma numitorilor, 


12+19.. , . 


z—y, ne-ar face viaţa mult mai uşoara. 
Dar,, din păcate, este falsi Deoarece, 
urmând principiul „nu adunăm mere cu 
pere”, nu are niciun sens să adunăâm 
şeptimi cu  unsprezecimi. Ce adunăm 
atunci? Şeptimi cu e timi, unsprezecimi 
cu unsprezecimi. tfel spus, fracții cu 
acelaşi numitor. Cum facem ca fracţii care 
nu au acelaşi numitor sā aibă totuşi un 
numitor comun? Prin aducerea la acelaşi 
numitor 7x11, abia atunci putem aduna 
numaărâtorii. 


12x11 19x7 _ 132 133 = 265 
7x11 + 7x11 77 +77 77 


Şi înmulțirea? Merge de la sine, se 
înmulţesc  numărătorii, se înmulțesc 


numitorii. 
12 19 12x19 
Ad EI] 7x11 


Ca să-ţi aduci aminte, jumătatea 
jumătăţii este ~x~, este T= produsul 


numărătorilor 


22 4 2x2" 
supra produsul numitorilor. Ai dreptate 
când afirmi că adunarea fracţiilor este 
mai complicată decât înmulţirea. 

» 

— între două fracţii, nu este uşor de 
ştiut care este mai mare. 

— în cazul a două numere naturale, se 
poate vedea din prima care este cel mai 
mare. Nu 


este cazul şi pentru fracţii. Este greu de 
spus care .'112'19)j 
este mai mare intre — şi — de exemplu. 


Trebuie ' 12x11 
făcuţ un calcul, o aducere la acelaşi 
NUMItOT:------------------------------------------------ 
e 1937 XT ca, Aa) , 7x U 

şi . Nu ne mai ramane decât sa comparam 
humărătorii, 132 pentru prima, 
pentru cea de-a doua. || este mai mare 
decât £ categoric nu era o concluzie 
observabilă a priori. 


Una dintre primele decizii pe care le- 
au luat matematicienii greci a fost aceea 
de a tria numerele naturale, prin 
separarea în două grupuri: cele care sunt 
divizibile cu 2, duble, pare-, cele care nu 
sunt, cele „ne-pare”, impare. La prima 
vedere, nu pare a însemna mare lucru, 
dar această simplă distincţie pe care nu o 
efectuase nimeni înaintea lor le-a permis 
să „facă matematică”: să stabilească 
rezultate generale referitoare la familii 
infinite de obiecte. Dispunând de aceste 
familii de numere, P, cele pare, şi I, cele 
impare, au pornit în căutarea de rezultate 
aplicabile nu doar la câteva numere, ci la 
TOATE cele pare, TOATE cele impare. 
Iată una dintre întrebările pe care şi le-au 
pus: cum se comportă paritatea în 
principalele operaţii? Se păstrează? Dacă 
adun două numere pare, suma este tot un 
număr par? Adunarea conservă paritatea? 


Să luăm un exemplu. 2+4=6, suma 
este pară. Dar aceasta nu constituie o 
dovadă, deoarece nimic nu ne asigură că, 
la alegerea altor două numere pare, suma 
va fi din nou un număr par. Pentru a 
putea trage o concluzie, nu puteau alege 

altă cale decât construirea unei 
demonstraţii. Mi-ai spus că nu ai înţeles 
niciodată ce e o de- mon-stra-ţi-e. Hai să 
nu fim scârţari! Să construim una nouă! 
Pentru început, pornind de la definiţie, 
trebuie elaborată o formulă generală a 
ceea ce este un număr par. Un număr par 
este ceva dublu, deci egal cu „de două ori 
un alt număr natural”, pe care îl notez 2n, 
n fiind un număr natural oarecare. 
Această formulare permite generarea tu- 
turor numerelor pare şi numai a acestora, 
dând toate valorile posibile lui n. Iată o 
scriere operativă, care ne permite să 
avansăm în demonstraţie. Suma a două 
numere pare: 2n+2n'. Scriu n şi n, 
deoarece, dacă aş folosi acelaşi n, ar 
însemna că cele două numere trebuie să 
fie egale, iar generalitatea proprietăţii pe 
care vreau să o stabilesc ar fi sacrificată. 
2n+2n'> în acest stadiu nu pot trage nicio 
concluzie. Trebuie să transform această 
scriere într-una care să-mi „vorbească”: 
„de două ori un număr”. Scoaterea 
factorului: 2n+2n'=2(n+n'). n şi n' fiind 
două numere naturale, suma lor este un 
număr natural n”, care corespunde formei 

unui număr par. Tocmai am demonstrat 
că suma a două numere pare este un 
număr par. 

Iar cele impare? Trebuie să elaborez o 
metodă de a le scrie, asemănătoare cu 
cea pe care am elaborat-o pentru cele 
pare. De exemplu, obţin un număr impar 
adăugând 1 la unul par, deci (2n+1). Să-i 
dăm înainte cu demonstraţia! 

(2H+1)+(2M':+1) =  2«+2M+2 == 
2(n+n+1), dar dacă M şi «'sunt numere 
naturale, atunci şi n+n'+] este număr 
natural. Să reluăm seria de egalităţi, 
(2n+1)+(2n +1) 7 2M+2H+2 = 2(n+n+1) = 
2n , deci un număr par. Pot anunţa că 
suma a două numere impare este un 
număr par. Paritatea nu se conservă. Dar 
rezultatul nu este mai puţin folositor, a şti 
că suma a două numere impare este 
(mereu) pară constituie un rezultat la fel 
de util ca şi cum ar fi fost egală cu un 
număr impar. Pe de altă parte, dacă nu s- 
ar fi putut afirma nimic în general despre 
suma a două numere impare, abia atunci 
am fi fost într-o situaţie mai puţin 
interesantă. 

Să vedem ce se întâmplă la înmulţire. 

Să  înmulţim două numere pare 
2nx2n'=4nxn'. Pentru a transforma 
această scriere într-una care să „îmi 
vorbească”, trebuie să fac să apară 2 ca 
factor al unei expresii. Să încercăm: 
4nxn'=2(2nxn )=2n”,deci un număr par. 

Pentru cele impare: (2»+1) x (2M'+1) 
4Ann'+ 2n+2n'+l = 2(2nxn'+n+n') +] = 
2n”+l, adică un număr impar. Par ori par 
= par, impar ori impar = impar. Din 
aceasta, trag concluzia că înmulţirea 
păstrează paritatea. Asta înseamnă a face 
matematică: a stabili rezultate privitoare 
la familii de obiecte definite prin 
proprietăţi generale. 

— De ce înmulțim atunci când am 
putea face adunări în locul lor? 

— înmulţim tocmai pentru a nu face 
adunări. 

Scriu: 2+2+2+2+2 (9 semne), în timp 
ce folosind înmulţirea: 5x2 (3 semne). 
„Câştig” şase semne. 

— Dar puterile? Când au apărut? 

— După cum înmulţirea este o suită de 
adunări, ridicarea la o putere este o suită 
de înmulţiri. Scriu 5x5x5 (5 semne), iar 
folosind puterile scriu 53 (2 semne). Am 

câştigat 3 semne. 

în operaţiile cu numere, sunt trei 
nivele, adunare, înmulţire, putere. O 
înmulţire este o suită de adunări, o putere 
este o suită de înmulţiri. Teoretic deci am 
putea face toate calculele doar cu 
adunări. De exemplu, 
53=5x5x5=(5+5+5+5+5)+(5+5+5+5 49 
de semne, fără a pune la socoteală 
parantezele!! De altfel, acesta este modul 
de operare al calculatoarelor, prin 
adunări repetate: multe, multe adunări, 
dar fiecare efectuată intr-un timp infim. 

— Există vreo legătură între pătrat şi 
ridicarea la pătrat? 

—  Matematicienii greci au ţesut 
strânse legături între numere şi formele 
geometrice. Pentru ei, pătratul, figura, de 
latură 5, având ca suprafaţă 5x5, era 
legat de numărul „pătratul lui 5”, 5 Ja 
pătrat. 5°. în mod asemănător, pentru 
cubul de latură 5, al cărui volum este 
numărul „cubul lui 5”, 5 la cub, 55. 

în acelaşi fel în care s-au stabilit reguli 
de calcul pentru fracţii au fost stabilite 
reguli de calcul pentru puteri. Aceste 
reguli nu sunt arbitrare, ele se trag direct 

din definiţia unei puteri. 

Şi de astă dată înmulţirea este mai 
simplă decât adunarea. 

23+25= fără simplificare. Şi, mai ales, 
nu dă 25%5! 

Pe de altă parte, 
25x25=(2x2xX2)x(2x2xX2x2 X2). Elimin 
parantezele, am acest drept, este o 
proprietate a  înmulţirii numerelor 
naturale: 23x 
25=2Xx2X2X2x2Xx2Xx2x2=28=23+5, 

Această regulă este capitală, este cea 
mai importantă referitoare la puteri. Să o 
examinăm. La stânga, un produs de 
puteri, la dreapta, suma ex- ponenţilor: 
axa” =a", 

Această trecere de la sumă la produs şi 
invers este caracteristică puterilor. 
Aceasta conferă puterilor o mare parte 
din interes: dacă vreau să multiplic două 
puteri ale aceluiaşi număr, nu am decât 
să adun exponenţii lor, cu alte cuvinte, în- 
locuiesc o înmulţire cu o adunare! 

— De ce este mai simplă înmulţirea 
decât împărțirea? 

— Deoarece împărţirea nu este definită 
în mod direct, precum înmulţirea sau 

adunarea. Este definită pornind de la 
înmulţire, este operația inversă înmulţirii. 
Atunci când ne apucăm de o împărţire, 
trebuie avută în minte înmulţirea. 
A 

Ce este raportul — ? Este numărul C, 
câtul, care este un număr ce satisface 
relaţia BxC=A. A face o împărţire 
înseamnă a găsi numărul C care „se 
potriveşte”, cel care înmulţit cu Bdă A. 

— De ce împărțirea, care este mai 
complicată, este mai importantă decât 
înmulţirea? 

— înainte de a vorbi despre împărţire, 
vom vorbi despre partaj. A partaja un 
număr A în două părţi înseamnă a găsi 
două numere a căror sumă este egală cu 
A. 

A partaja o mulţime de şase elemente 
în două părţi. Submulţimi posibile: (1,5), 
(2,4), (3,3), (6,0). Dintre cele patru 
alegeri, una singură este „simetrică”: 
(3,3), cea care se obţine prin împărţirea la 
2. împărţirea este SINGURA distribuţie 
egalitară. Aceasta este marea sa virtute. 
Cele două jumătăţi sunt egale, cele trei 
treimi egale etc. 


Avem © părere proastă despre 
împărţire deoarece este o operaţie greu 
de efectuat, dar, dintre cele patru 
operaţii, este, fără îndoială, cea care 
furnizează cele mai multe rezultate 
importante. Divizorii oferă multe 
informaţii despre numărul pe care îl divid, 
după cum multiplii nu dau vreo informaţie 
despre numerele ai căror multipli sunt. 

Fiecare număr admite o infinitate de 
multipli, în timp ce admite un număr finit 
de divizori; cei din urmă fiind în mod 
obligatoriu mai mici decât numărul. 

— Acest lucru are vreo legătură cu 
numerele prime? Au o importanţă atât de 
mare numerele prime? 

— O, da! Abia am văzut distincţia 
operată de greci între numerele divizibile 
cu 2 şi celelalte. O altă distincţie 
importantă a fost practicată între 
numerele care sunt divizibile prin anumite 
numere şi cele care nu sunt. Să luăm 
drept exemplu 6 şi 7. Primul este divizibil 
cu 2 şi 3, al doilea nu este divizibil deloc. 
Ca şi 2,3,5,11,13,17,19... pe care le 
numim prime deoarece nu le putem obţi- 
ne prin multiplicarea altor numere. Un 

număr prim este cel ce nu are divizori 
(n.r. - proprii) şi care nu este multiplul 
niciunui număr. 
Matematicienii sunt fascinaţi de ele din 
cauza » 
unui rezultat extrem de important: fiecare 


număr natural poate fi obţinut printr-un 
produs de numere prime. Dacă dispun 
doar de numere prime, pot obţine toate 
numerele! 

Mereu aceeaşi idee: există anumite 
elemente ale unei familii ce permit 
construirea întregii familii? Precum 
triunghiurile ce permit construirea 
tuturor poligoanelor. 

Numerele prime sunt „cărămizile” cu 
care construim toate numerele prin 
înmulțire. Fiecare număr natural este un 
produs de numere prime. Şi, dimpotrivă, 
orice număr întreg poate fi descompus în 
factori primi. Chiar mai mult, această 
descompunere nu se poate efectua decât 
într-un singur mod, ea este unică. în 
matematică, iubim cuvântul unic. Dacă un 
tip de obiect este unic, dacă o acțiune 
este unică, putem folosi articolul hotărât: 
tipul, acțiunea. Vom vorbi deci despre 

descompunerea în factori primi a unui 
număr. 

Spre a şti dacă un număr este prim, 
există întotdeauna o metodă: a verifica 
inexistenţa vreunui număr mai mic decât 
el care să îl dividă. Metodă greoaie, dar 
care dă mereu un rezultat. lată definiţia: 
un număr prim este un număr care nu 
este divizibil decât cu 1 şi cu el însuşi. 

— Această definiție m-a incomodat 
mereu.  Divizibil cu 1, asta mă 
incomodează,; la fel pentru divizibil cu el 


însusi? Ceea ce este interesant la 6 
> 


este faptul că se divide cu 2 şi 3, nu cu 1 
şi 6. 

— Dar se divide cu 1? 

— Ce interes prezintă? 

— Te întreb dacă da sau nu, se divide 
cu 1? 

— Da. 

— Să avansăm încet. B şi C sunt 
divizori ai lui A dacă A=BxC. 

Cum 6=2x3, 2 şi 3 sunt divizori ai lui 6. 
Dar 6=6x1, deci, conform definiţiei, 6 şi 1 
sunt divizori ai lui 6. Oricare ar fi un 
număr n, n=nxl, deci n este divizibil cu 1 


şi cu el însuşi. lată de ce definim un 
număr prim ca neavând alţi divizori decât 
1 şi el însuşi. Este o bună ilustrare a 
modului în care matematica funcţionează 
prin aplicarea, „cuvânt cu cuvânt”, a 
definiţiilor. Dacă nu s-ar fi precizat 
„divizori, alţii decât 1 şi el însuşi”, 
definiţia ar fi fost falsă. 

— Sunt o mulțime de situaţii în care 
folosim 60, pentru ore, minute, secunde. 
24 pentru zi, duzinile... 

— Da, a existat o luptă pentru 
suprematie între 10 şi 12. Superioritatea 
lui 12 rezida în marea sa divizibilitate, 
este mai divizibil decât 10. 

Trebuie să împărţi în mod egal o 
duzină de ouă între oamenii aşezaţi în 
jurul mesei. Dacă sunt 2 oameni, 6 ouă 
pentru fiecare; dacă sunt 3, 

4 ouă pentru fiecare; dacă sunt 4, 3 ouă 
pentru fiecare; dacă sunt 6, 2 ouă pentru 
fiecare. Patru situaţii favorabile. 

> 

Să presupunem acum că dispui de zece 
ouă. Două situaţii favorabile: 2 oameni, 5 
ouă fiecare; 

5 oameni, 2 ouă fiecare. Altfel spus, 


doisprezece admite şase divizori, 1, 2, 3, 
4, 6, 12, în timp ce zece admite doar 
patru: 1, 2, 5,10. 

Să comparăm o sută şi şaizeci. O sută 
admite nouă divizori, în timp ce şaizeci 
admite doisprezece: 1,2,3,4, 
5,6,10,12,15,20,30,60. Observă faptul că 
60 este divizibil cu primele 6 numere, o 
mare realizare. Şaizeci, care este mai mic 
decât o sută - aproape jumătatea sa - are 
mai mulţi divizori decât o sută. Şaizeci 
este asul împărţirii. 

Când te deplasezi pe un cerc, se 
preferă 60, nu 100. Timpul este măsurat 
în ore de 60 de minute. O oră poate fi 
împărţită în două jumătăţi de oră de 30 de 
minute, trei treimi de 20, patru sferturi de 
15 minute, cinci cincimi de 12 minute şi 
şase şesimi de 10! 

— Există numere cu şi fără virgulă, 
care este diferența? 

— îţi aminteşti că dispuneam de două 
tipuri de numere, cele întregi şi fracțiile. 
Precum ştii, putem scrie oricând un 
număr întreg sub formă de fractie, aş 
spune chiar sub formă de fracţii, la plural. 
5 se scrie y, y etc. Toate fracțiile al căror 

numărător este de cinci ori numitorul. 

— Si invers nu? 

— Unele fracţii se pot scrie sub formă 
de număr întreg. 

— Când numărătorul este un multiplu 


al numitorului, tocmai ai spus. 
A 3 
— In celelalte cazuri, nu se poate. — nu 


va fi niciodată egal cu un număr întreg. A 
fost inventată o nouă scriere a numerelor, 
care are avantajul de a face să dispară 
linia de fracţie: dezvoltarea zecimală a 
numerelor. Fără numărător şi numitor, 
numărul se scrie pe un singur rând. O vir- 
gulă, la stânga sa o suită de cifre, partea 
întreagă, la dreapta sa o altă suită de 
cifre, partea fracţio- nară. 155,31 de 
exemplu. Această scriere generală 
permite scrierea tuturor tipurilor de 
numere. Numerele zecimale sunt cele 
care posedă un număr finit de zecimale 
nenule: —=0,125. Pe de altă 


1 8 
parte, —=0,133 nu este un număr 
zecimal. 


— Cum se procedează pentru a traduce 
o fractie în număr zecimal? 

— Este cel mai simplu cu putinţă, se 
împarte numărătorul la numitor. se scrie 
1,25, în timp ce y se scrie 3,333... 
punctele de la dreapta indicând faptul că 
suita de 3 nu se termină. Cât despre 2, se 
scrie 2,0. Matematicienii arabi sunt cei 
care au definit numerele zecimale. 
1325,2457, ce semnifică acest număr? 
Partea întreagă descompusă dă 
1x1000+3x100+2x10+5x1, la care se 
adaugă partea zecimală, A+ A, Z Prima 
cifră de după virgulă este prima zecimală 
şi aşa mai departe. 

Cu alte cuvinte, după virgulă procedăm 
cu zecimile, sutimile, precum înaintea sa 
cu zecile, sutele... 

— Au existat mereu numere negative? 

— O, nu! Numerele negative au apărut 
foarte târziu. Nici mesopotamienii, nici 
egiptenii, nici chinezii din Antichitate, nici 
măcar matematicienii greci nu au dispus 
de numerele negative. 


— Dar cum procedau fără numere 
negative? 


— Dintr-o cantitate a nu puteau scădea 
decât o cantitate mai mică, b<a. 
Dispuneau de o scădere limitată. în 
Europa, au fost dificultăţi în acceptarea 
noţiunii de „mai puţin decât nimic”. 

Atunci când ne aflăm în fața 
imposibilității de a rezolva o problemă 
suntem constrânşi să inventăm obiecte 
care ne vor permite să ajungem la liman. 
Atâta timp cât era vorba de a număra sau 
de a măsura mărimi fizice, numerele 
pozitive erau suficiente. 

Cum să scazi 2 din 3? (3-2) este egal cu 
acel număr care, adunat cu 2, dă 3. Acest 
număr este 1. Aici am scăzut cel mai mic 
din cel mai mare. Dar cum să scad cel mai 
mare din cel mai mic? Multă vreme acest 
lucru a fost imposibil. Pentru a fi posibil, 
trebuia creat un nou număr, care adunat 
cu 3 să dea 2. Acesta a fost „-1”. Efectiv, 2 
- 3 = -L, deoarece 3+(-l) = 2. 

Fără prezenţa lui 0, numerele negative 
nu ar putea fi definite. Ce este -1? Este 
ceea ce trebuie adunat cu +1 pentru ca 
suma să fie 0. 


Astfel, fiecare număr natural n are un 
„simetric faţă de zero”, numărul negativ - 


5 
(0) 


n. 

Numerele negative au fost inventate 
târziu, mult mai târziu decât fracțiile. 
Primii care au imaginat aceste noi numere 
au fost indienii, care deja inventaseră 
zeroul. în secolul al  VH-lea, ma- 
tematicianul indian Brahmagupta 
exprimase numerele pozitive şi negative 
în termeni de beneficii şi datorii. Toate 
situaţiile ce implică balanţe de datorii şi 
câştiguri nu pot exista fără o situaţie de 
echilibru, neantul, în care câştigurile 
echilibrează datoriile. Un câştig scăzut 
din nimic reprezintă o datorie: a>0, 0- 
(+a) = -a. O datorie sustrasă din nimic 
reprezintă un câştig: 0-(-a) = +a. 
Produsul şi câtul a două câştiguri sau a 
două datorii este un câştig: a, b>Q, 
axb>0, (-a)x(-b)>0. 

Produsul şi câtul dintre un câştig şi o 
datorie 


este o datorie. ax(-b)<Q, <0. Dacă am 
şterge 
pt? ) 
o datorie... 
— Facem o donaţie! imi place ideea. 
Este o altă viziune asupra lucrurilor. 
— Nu recunoşti ceva cumva? 

— Oare nu o fi regula semnelor? 

— Perfect. O mie de ani după 
matematicienii indieni, cantităţile 
negative ajungeau cu greu la poarta 
imperiului numerelor din Occident. în 
secolul al XV-lea, erau încă numite numeri 
ab- surdi, numere absurde. Mulţi mari 
matematicieni le-au respins. Pentru a 
obţine concret o cantitate negativă 
izolată, trebuia scăzut ceva din nimic: 
operaţie imposibilă, a scris Lazare Carnot, 
un mare matematician în anul 1802. 

Astăzi, aceste numere nu mai pun 
niciun fel de probleme, întreabă-i pe copii. 
Pentru ei, -2 este al doilea nivel al 
subsolului  parcării unde este garată 
maşina atunci când familia merge la 
cumpărături sâmbăta. 

— De ce se spune identități 
remarcabile şi nu egalităţi remarcabile? 

— Deoarece sunt  egalităţi mereu 
adevărate, oricare ar fi valorile date 
variabilelor ce figurează în cadrul 
expresiei. în gimnaziu, la liceu, nu sunteți 
puşi să învăţaţi pe de rost egalităţi, ci nu- 
mai identități, tocmai pentru că acestea 


sunt întotdeauna adevărate. 

Astfel, (a-b? = a+2ab+b? este 
adevărată oricare ar fi valorile atribuite 
lui a şi b. La fel pentru (a-b? = a.?- 
2ab+b?. La fel pentru (a-b)(a+b) = a7-b?. 
Ai remarcat, toţi termenii sunt de gradul 
2: sunt produse de două numere: a’, b’, 
2ab şi -2ab. a-b şi a+b sunt de gradul 1, 
deci (a-b)(a+b) este de gradul 2. 

Prima identitate (o+fe)? este un 
produs: (a+b) (a+b) pe care îl 
transformăm într-o sumă cu trei termeni. 
Să traducem: pătratul unei sume este egal 
cu suma pătratelor , adunat cu dublul pro- 
dusului. La fel pentru (a-b). A treia 
identitate este foarte interesantă, 
transformă un produs în sumă. 

— în diferenţă! 

— Bine, în diferenţă. în plus, cei doi 
termeni ai diferenţei sunt pătrate. Şi eu 
iubesc pătratele. 

— Pentru că sunt mereu pozitive? 

— Perfect. Ceea ce face ca eu să 
dispun de o informaţie suplimentară, este 
vorba despre o diferenţă între doi termeni 
pozitivi, a? şi b?. întotdeauna este utilă 
cunoaşterea semnului unei expresii: dacă 

este un număr dat, ştim ce semn are, dar 
dacă avem de a face cu o expresie scrisă 
cu litere (literală), nu ştim acest lucru. 
Există totuşi două expresii care ne oferă o 
asemenea indicație, pătratele a şi valorile 
absolute (modulele), |a|, mereu pozitive. 
Oricare ar fi valoarea lui a. 

Dacă ne confruntăm cu o inegalitate 
A<B şi vrem să înmulţim cei doi membri 
cu un număr a, ce se întâmplă? Se 
păstrează sensul inegalităţii, aceasta este 
marea problemă. Dacă nu ştiu 


nimic despre semnul lui a, nu pot deduce 
nimic privitor la inegalitatea dintre aA şi 
aB. Pe de altă parte, aş putea scrie 
aA<aB. Fiindcă, atunci când înmulţim 
cei doi termeni ai unei inegalităţi cu un 
număr pozitiv, nu se schimbă sensul in- 
egalităţii. 
— Si distributivitatea? 


— Este un joc între adunare şi 
înmulţire. în funcţie de ce avem de făcut, 
putem alege între a opera cu sume sau cu 
produse. Cheia dintre relaţiile lor mutuale 
este distributivitatea, pe care o putem 
considera ca un „transformator”, ce per- 
mite transformarea unei sume într-un 
produs şi, invers, a unui produs într-o 
sumă. Produsul dintre o sumă (a+b) şi o 
cantitate c este egal cu suma produselor 
axb şi bxc: (a+b)xc=axc+bxc. 
Distributivitatea acționează asemănător 


cu iden- 
>» 


tităţile remarcabile, transformă expresiile 
în altele mai practice, în funcţie de 
necesităţi. 


Geometrie 


— Care sunt fiinţele ce populează 
spaţiul geometriei? 

— Tot ceea ce vedem. 

— Numărul 3 îl vedem. 

— Tot ceea ce are o formă. 

— Numărul 3 are o formă. 
— 3 il scriem, o dreaptă o desenăm. 

— Bravo! Nu m-am gândit niciodată să 
o formulez astfel. 


Ray o privi pe Lola cu o undă de 
admiraţie. Scânteile ei imprevizibile 
îl uimeau mereu. în secret, era 
mândru de ea. 


— în primul rând, punctul. în general, 
îl uităm cu siguranţă fiindcă nu există 
nimic mai mic decât el. Toate figurile sunt 
constituite din puncte, numai din puncte, 
care sunt, întrucâtva, atomii geometriei. 

Apoi, există figurile plane, cele curbe, 
cercurile, elipsele, cele rectilinii, 
triunghiurile, patrulaterele (pătrate, 
dreptunghiuri, romburi, paralelograme, 
trapeze) şi toate poligoanele. Apoi, figu- 
rile în spaţiu, cele solide, dintre care 
distingem, de partea celor curbe, celebrul 
trio sferă-cilin- dru-con, iar, de partea 
celor plane, piramidele. Să începem cu 
figura care ni se pare cea mai simplă, 
dreapta. Care este cea mai mare calitate a 
sa? 

— Merge drept, nu face coturi, nu 
deviază... 

— ... nu-şi schimbă niciodată direcţia, 
menţine orientarea, nu revine asupra 
paşilor săi. 

— De aceea vorbim despre axa 
timpului? 

— Da, timpul nu se întoarce niciodată. 
O singură dată avem cincisprezece ani! 
Trebuie profitat de asta. Multe fenomene 
naturale sunt legate de dreaptă. Planta, 
atrasă de cer, creşte drept. Atrasă de 
Pământ, piatra cade drept. Apoi, lumina 
se deplasează în linie dreaptă. 

O dreaptă este compusă dintr-o 

infinitate de puncte. Trebuie deci să 
cunosc o infinitate de puncte pentru a o 
defini? Două sunt de ajuns! Efectiv, „prin 
două puncte nu trece decât o dreaptă” 
este una dintre axiomele geometriei. 
Astfel, două puncte definesc o dreaptă. Ce 
înseamnă că „definesc”? înseamnă că 
datele a două puncte sunt suficiente spre 
a defini o dreaptă. A şi B fiind două 
puncte, putem spune deci „dreapta AB”. 
Pornind de la aceste două puncte, le obţi- 
nem pe toate celelalte, o infinitate! 

Cea mai mare virtute a dreptei rezidă 
într-o proprietate: este cel mai scurt drum 
între două puncte. Este distinsă ca fiind 
modalitatea cea mai... directă de a uni 
două capete, într-un plan, insist. 

— De ce spui „insist“? 

— Deoarece nu este adevărat în alte 
spaţii geometrice, precum suprafaţa unei 
sfere, de pildă. 

— Trebuie să precizezi acolo unde este 
adevărat ceea ce este adevărat, nu-i aşa? 

— Exact. Acum curbele. în timp ce 
dreapta nu are deviații, curba îşi schimbă 
direcţia, fără a face vreun unghi. 
Rectiliniu, rectitudine, direct, direcţie, 

aliniat - pentru dreaptă. Arc, curbat, infle- 
xiune, ondulat, cambrat, rotund - pentru 
curbă. 

Să luăm două drepte d şi d. Să 

presupunem că se întretaie în două 
puncte. Or tocmai am văzut că, prin două 
puncte, nu trece decât o singură dreaptă. 
Deci, dacă două drepte se întretaie în 
două puncte - sau mai multe - ele se 
confundă. Pot deci să afirm că dacă două 
drepte diferite se întretaie, acest lucru 
are loc într-un singur punct. 
Obţinem două propoziţii simetrice: „două 
drepte definesc un punct”, „două puncte 
definesc o dreaptă”.  Interschimbăm 
cuvintele dreaptă şi punct, proprietatea 
rămâne adevărată! lar dacă nu se 
întretaie... 

— Sunt paralele. 

— Nu neapărat! Ele pot să nu se 
întretaie şi totodată să nu fie paralele. Ele 
pot, cum să spun, să se ignore, să treacă 
una pe lângă alta cumva. Cu siguranţă, ai 
observat pe cer urme lungi şi albe care se 
întretaie, traiectorii de avioane. Am putea 
spune că au avut mare noroc. De fapt, nu 
era niciun risc, traiectoriile nefiind în 

acelaşi plan, avioanele nu pot intra în 
coliziune. 

Două drepte nu pot fi paralele decât 
dacă sunt în acelaşi plan, deci propoziţia 
„două drepte sunt fie paralele, fie 
secante” nu este adevărată decât în plan. 
în spaţiu, există o altă posibilitate: două 
drepte pot să nu fie nici paralele, nici 
secante. în treacăt fie spus, iată un bun 
exemplu pentru nevoia de a preciza în ce 
univers se afirmă un adevăr. 

Deci, fie d şi d' două drepte din plan. 
Dacă acestea au 

e O puncte comune, ele sunt paralele; 

* 1 punct comun, ele sunt secante; 

e2 puncte comune, ele sunt 
confundate şi scriem d=d'. 

Două puncte definesc o dreaptă. 
Tocmai am spus ceva fals! 

— Două puncte M şi M' nu definesc o 
dreaptă? Ai spus aceasta ceva mai 
devreme. 

— Nu am spus două puncte distincte. 

— Sunt distincte, din moment ce ai 
considerat două. 

— Am considerat două, desigur, dar 
nimic nu mă poate asigura că nu este 

ACELAŞI punct. 

— Dar nu au acelaşi nume! Unul se 
numeşte M şi celălalt M'. 

— Da, dar nimic nu interzice ca M şi M' 
să fie două nume diferite ale aceluiaşi 
punct. 

— Atunci? 

— Dacă doresc ca ele să fie diferite, 
solicit pur şi simplu acest lucru. Precizez: 
două puncte diferite M şi M' definesc o 
dreaptă. Dar trei puncte... diferite? 
Depinde de situaţia celui de-al treilea. 
Dacă este coliniar cu primele două, apa- 
riţia sa nu aduce nimic nou, se află pe 
dreapta deja definită. 

Dacă, dimpotrivă, nu este coliniar cu 
primele două, apariţia sa schimbă totul! 
Cele trei puncte definesc un triunghi şi 
mai definesc totodată un plan. Sosirea 
acestui punct necoliniar determină un salt 
formidabil, face trecerea de la o dreaptă 
la un plan, măreşte în mod considerabil 
spaţiul! 

— Apropo, două drepte care se 
întretaie câte unghiuri formează? Două? 
Patru? 

— îţi mărturisesc că şi mie unghiul mi 

s-a părut mereu un obiect complicat. 
Unghi, de la cuvântul grecesc ankon, 
„cot”, sau din latinescul angulus, „colţ”. S- 
a vorbit mult timp despre „înclinare”, un 
unghi fiind înclinarea unei drepte pe o 
alta. Este grăitor, dar nu este nici foarte 
precis, nici foarte operativ. Astăzi 
spunem: două drepte secante delimitează 
patru spații. Fiecare dintre ele este un 
unghi. 

Aceste patru unghiuri nu sunt toate 
diferite între ele, cele opuse la vârf sunt 
egale. Au acelaşi vârf, iar laturile lor sunt 
paralele. Există deci câte două perechi de 
unghiuri egale. 

Există un caz particular în care toate 
cele patru unghiuri sunt egale. Aceasta 
este definiţia unghiului drept, este cel 
care ilustrează egalitatea celor patru 
unghiuri. Acolo nu mai vorbim de măsura 
lor în grade (hexazecimale sau zecimale), 
ci de o situaţie geometrică particulară, 
egalitatea a patru unghiuri, spre a defini 
într- un mod natural unghiul fundamental, 
unghiul drept, unghi de referință. 
Unghiurile mai mici decât cel drept, cele 
ascuţite, din latinescul acu- tus, cele 

obtuze, mai mari decât cel drept. Două 
unghiuri drepte formează un unghi plat, 
patru fac un tur complet. Apoi, au fost 
definite unităţi de măsură a unghiului: 
cele două tipuri de grade şi radianul 
uneori şi perioada. 

— De ce sunt unităţi diferite de măsură 
pentru unghiuri? 

— în timpul Revoluţiei Franceze, a fost 
definit un nou sistem de măsură, sistemul 
metric zecimal, cu unităţile sale, metrul, 
kilogramul etc., care se declină toate cu 
10, multiplii şi submultiplii lor fiind din 10 
în 10. Prin aceasta era complet nou şi 
mult mai uşor de utilizat decât sistemele 
precedente. Măsurile unghiurilor fiind, în 
mod obişnuit, bazate pe 60, s-a decis 
zecimaliza- rea lor, cu scopul de a fi 
integrate în noul sistem. S-a inventat 
gradul bazat pe 10, definit în aşa fel încât 
unghiul etalon, cel drept, să măsoare 100 
de grade. 

— Care este diferența dintre ortogonal 
şi perpendicular? 

— Dacă ai în minte adjectivele, niciuna. 
Ortogonal vine din grecescul orthos- 
gonos, „unghi drept”, iar perpendicular, 

din latinescul perpen- diculum, „fir cu 
plumb”. Firul cu plumb, precum ştii, este 
vertical şi face un unghi drept cu planul 
pământului. 

Dar, ca substantiv, spunem o 
perpendiculară şi niciodată o ortogonală, 
care nu există decât ca adjectiv. Vorbim 
de ortogonalitate şi nu de 
perpendicularitate. Utilizarea principală a 
or- togonalităţii este calculul distanțelor. 
De exemplu, pentru calculul distanţei de 
la un punct M la o dreaptă, „coborâm” 
perpendiculara din acel punct pe dreaptă. 
Aceasta taie dreapta în punctul H. Ei bine, 
distanţa de la M la dreaptă este lungimea 
segmentului MH. Pentru a calcula 
distanţa dintre două drepte paralele, se 
trasează o perpendiculară pe cele două 
drepte. Aceasta le taie în punctele H şi H'. 
Ei bine, lungimea segmentului HH' este 
distanţa dintre cele două paralele. Ştii ce 
înseamnă paralel? Cuvântul provine din 
grecescul paralelos, „plasat la vedere”. 
Două drepte paralele se văd mereu una pe 
cealaltă, pe toată lungimea lor. Uite, în 
treacăt, ce pot deduce despre egalitatea 
dreptelor D şi D', dacă acestea sunt 

paralele? Nimic. Deoarece d este paralelă 
cu drepte diferite de ea însăşi, dar este, 
de asemenea, paralelă cu ea însăşi. Dacă 
ELF, ce pot deduce din asta? Pot afirma 
că E * F, deoarece o dreaptă nu este 
perpendiculară pe ea însăşi. 

Deseori, ortogonalitatea ne permite 
demonstrarea paralelismului. De exemplu, 
în plan, dacă o dreaptă H este 
perpendiculară pe două drepte D şi D', 
acestea din urmă sunt paralele. Dacă H1D 
şi H+ D, atunci DUD. 

— De ce petrecem atâta timp asupra 
triunghiului? 

— Este cea mai mică figură rectilinie 
închisă. 


Privirea Lolei trăda neînţelegerea. 


— Explic ceea ce am spus. Nu putem 
construi un spaţiu închis cu mai puţin de 
trei segmente. Cu două segmente, nu vei 
avea decât un spaţiu deschis spre toate 
zările. 

— Vrei să spui că, dacă doresc să mă 
izolez, nu o pot face decât în interiorul 
unui triunghi? 

— Nu, afirm că, pentru a dispune de un 

spaţiu închis, nu ai nevoie de o figură cu 
mai mult de trei laturi. 

— Dar cercul, totuşi? 

— Am spus cu atenţie ceea ce am spus: 
cea mai mică figură închisă RECTILINIE. 
Dacă uiţi un cuvânt, devine fals. 

— Și e important? 

— Să fii într-un spaţiu limitat sau nu? 
Este o deosebire capitală. Triunghiul, 
pătratul, cercul sunt închise. Dreapta, 
parabola nu sunt, ele sunt nelimitate. Ele 
nu delimitează o regiune a cărei arie 
poate fi calculată. 


— Numai figurile închise au o 
suprafaţă, celelalte nu? 

— Cum ai vrea să defineşti suprafaţa, 
aria unei regiuni nelimitate? Nu se ştie ce 
este suprafaţa unei figuri deschise, acest 
lucru nu este definit. Astfel, nu vom vorbi 
niciodată despre suprafaţa unui unghi, nu 
are sens. Să revenim la triunghiuri, ce au 
toate în comun? Suma unghiurilor lor este 
egală cu 180°. Ceea ce face ca triunghiul 
să se „închidă”. 

Această proprietate capitală îmi 
permite să afirm că, atunci când cunosc 
două unghiuri, îl cunosc şi pe al treilea, 

dat fiind că le cunosc deja suma. Din 
nefericire, nu există un rezultat ase- 
mănător pentru laturi. Dacă eu cunosc 
lungimile a două laturi, nu pot să deduc 
lungimea celei de-a treia. 

O altă consecinţă: un triunghi nu poate 
avea decât un singur unghi obtuz. Dacă ar 
avea două, suma lor ar fi mai mare de 
180*! Putem deci anunţa faptul că nu 
există decât două tipuri de triunghiuri, 
cele care au trei unghiuri ascuţite şi cele 
care au două ascuţite şi unul obtuz. 
Referitor la triunghiul dreptunghic: dat 
fiind că unul dintre unghiuri este drept, 
suma celorlalte două, ascuţite, este de 
90°. 

Cunoaşterea celor trei unghiuri ale 
unui triunghi nu determină lungimea 
laturilor, deci nu spune nimic despre 
„mărimea” sa, dar ne indică forma. Ştim, 
de asemenea, că două triunghiuri care au 
aceeaşi formă, deci aceleaşi unghiuri, au 
laturile proporţionale: 


AB AC BC 
A'B' AC BC 
— Da, dar de ce sunt atât de 

importante triunghiurile? 

— Deoarece cu triunghiuri se pot 
construi toate poligoanele, oricare ar fi 
numărul lor de laturi. Rombul? Două 
triunghiuri isoscele identice, cu bazele 
lipite. Pătratul? Două triunghiuri 
dreptunghice isoscele identice cu 
ipotenuzele lipite. Dreptunghiul? Două 
triunghiuri dreptunghice identice cu 
ipotenuzele lipite. Când pleci în călătorie, 
nu te încarci cu toate poligoanele. Iei 
numai triunghiurile. Ai nevoie de un 
pentagon, scoate trei triunghiuri din 
geanta ta şi ţi-ai făcut pentagonul. Un 
octogon? Scoate şase. 

Altceva: „vizibilitatea” triunghiului! O 
maşină goneşte prin ceaţă, şoferul vede 
deodată un triunghi roşu pe şosea, 
frânează. Un camion este oprit pe 
dreapta. Şoferul a evitat accidentul. Pune 
un pătrat, un pentagon, un cerc, un 
triunghi. îndepărtează-te, care se distinge 
cel mai bine? De ce o fi ales Poliţia 
Rutieră un triunghi spre a avertiza un 
pericol? Deoarece este figura cea mai 
vizibilă: are obligatoriu un unghi ascuţit, 
iar un unghi ascuţit „înţeapă”. De altfel, 

spre a indica o direcţie, desenăm o 
săgeată, adică o linie urmată de un tri- 
unghi. lar litera greacă delta este 
reprezentată de un triunghi, Ă, care este 
forma deltelor fluviilor. 

Să vedem care sunt legăturile dintre 
vârfuri şi laturi. Fiecare vârf admite două 
laturi adiacente, fiecare unghi admite o 
latură opusă, una singură. Putem spune 
deci laturA opusă la vârf. Dar nu putem 
proceda la fel în cazul unui dreptunghi, 
deoarece fiecare vârf are două laturi 


opuse. 
Vom defini câteva linii remarcabile ale 
triunghiului, înălţime, mediană, 


mediatoare, bi- sectoare. înălțimea este 
perpendiculara coborâtă dintr-un vârf pe 
latura opusă, lungimea sa este deci 
distanţa dintre un vârf şi latura opusă. 
Mediana este dreapta care leagă un vârf 
de mijlocul laturii opuse. Mediatoarea 
unei laturi este dreapta perpendiculară pe 
acea latură în mijlocul său. Bisectoarea 
unui unghi este semidreapta care împarte 
unghiul în două unghiuri egale. 

— Trei înălțimi, trei bisectoare, trei 
mediatoare, trei mediane. Triunghiul este 

regele lui trei! 

— Am putea-o spune. L-ai putea numi 
de asemenea un „trilaturi”. Să trasăm o 
mediatoare. Să trasăm o a doua, se 
intersectează cu prima, bine. Să o trasăm 
pe a treia, trebuie să se intersecteze cu 
celelalte două undeva, dar unde? Se 
intersectează cu ele în exact acelaşi punct 
unde s-au intersectat primele două! Şi 
acest fapt este extraordinar. O adevărată 
surpriză, cele trei mediatoare se întretaie 
în acelaşi punct! Cum se poate explica 
acest eveniment? Deoarece, evident, 
există motive. Suntem în căutarea unei 
demonstraţii. Demonstrația survine după 
surpriză, are ca scop răspunsul la 
întrebarea: de ce are loc o asemenea 
întâmplare uimitoare? Dacă va reuşi, ea 
ne va dezvălui motivele. Faptul în sine 
poate va rămâne la fel de surprinzător, 
dar nu va mai fi un mister. 

— Este exact ceea ce iți spuneam mai 
înainte. În matematică totul se justifică, 
totul are un motiv. 

— Aceasta este convingerea 
matematicienilor, cel puţin. Ei vor să 
înţeleagă, să explice, să justifice. Ai 

prefera un univers în care nu ar fi nicio 
explicaţie la ceea ce se întâmplă? 

— Prefer un univers în care nu totul să 
aibă o justificare. Ceea ce nu înseamnă că 
doresc ca nimic să nu aibă o justificare. 

— Explicaţia nu înlătură minunea. 
Odată risipit misterul, rămâne 
frumuseţea, care este chiar mai mare 
atunci când înţelegem de unde provine. 
Dar nu am terminat cu surprizele; acest 
fapt surprinzător referitor la mediatoare 
are loc şi în cazul bisectoarelor: se 
întretaie în acelaşi punct. Şi medianele, şi 
înălțimile se întretaie în acelaşi punct. Ele 
sunt concurentei Este ca şi cum ar exista 
în triunghi, în forma sa geometrică, o 
forţă de atracţie care-i leagă elementele şi 
le face să se întâlnească. Aceste puncte de 
intersecţie sunt, evident, puncte 
remarcabile în triunghi. De exemplu, 
punctul în care se intersectează me- 
dianele este un loc strategic: centrul de 
greutate al triunghiului. Un mic 
experiment: aşază un triunghi de metal pe 
un cui. Nu stă în echilibru şi cade. 
Plasează cuiul în centrul de greutate, şi 
triunghiul va sta în echilibru! Altă 

remarcă, ai observat deja noile scutere cu 
două roţi în faţă? Sunt perfect stabile şi, 
la oprire, conducătorul nu este nevoit să 
pună un picior jos pentru a-şi păstra 
echilibrul scuterului. Deoarece trei roţi, 
dacă nu sunt în linie, formează un 
triunghi! lar triunghiul este stabil. Pentru 
a dispune de un vehicul stabil, nu este 
nevoie de o maşină cu patru roţi. 

— Iată de ce am început cu o tricicletă! 

— Vezi, e folositoare matematica. 

— De ce există cazuri de congruenţă 
doar pentru triunghiuri? 

— Atunci când definim o familie de 
obiecte, primul lucru pe care îl facem este 
să decidem când avem dreptul de a 
declara că două dintre elemente sunt 
egale. în geometrie, două obiecte sunt 
egale dacă le putem suprapune, adică 
dacă elementele lor sunt egale. Trebuie 
deci trecute în revistă toate elementele 
componente şi comparate. Ne putem 
întreba dacă există modalități mai 
„economice”, care să compare doar o 
parte dintre componente. 

Să luăm drept exemplu cercurile. 
Pentru a demonstra egalitatea a două 

cercuri, este suficient să demonstrăm că 
diametrele lor sunt egale sau că 
circumferinţele lor sunt egale. O singură 
egalitate este suficientă. Este normal, 
deoarece un cerc este complet definit de 
diametrul sau de circumferința sa. 

Caz de egalitate a cercurilor: două 
cercuri sunt egale dacă diametrele lor 
sunt egale. 

Dar pentru triunghiuri? Un triunghi 
este format din trei unghiuri şi trei laturi. 
Ar trebui deci stabilite şase egalităţi 
pentru a realiza congruenţa a două 
triunghiuri. De fapt, cinci, deoarece, 
cunoscând două unghiuri, îl cunoaştem şi 
pe cel de-al treilea. Există oare vreo 
variantă mai  „economică”? Răspunsul 
este afirmativ. Acesta este rolul celor trei 
cazuri de congruenţă. Primul caz, de 
exemplu: dacă două triunghiuri au o 
latură de aceeaşi lungime, cuprinsă între 
două unghiuri cu aceeaşi măsură, atunci 
sunt congruente. Două  egalităţi de 
unghiuri şi una de lungime, trei egalităţi 
în loc de cinci. Altă interpretare a unui 
caz de congruenţă: dacă îmi fixez o latură 
şi două unghiuri adiacente, nu pot trasa 

decât un singur triunghi. 

— De ce, de fiecare dată când vreau să 
trasez un triunghi oarecare, trasez unul 
isoscel sau drep- tunghic? 

— Este doar o impresie. Dacă ai 
măsura efectiv laturile, te-ai convinge că 
sunt diferite, la fel şi pentru unghiuri. 
Triunghiurile oarecare, prin definiţie, nu 
au proprietăţi particulare, nu au laturi 
egale, nu au unghiuri egale, nu au 
unghiuri drepte. Or rezultatele pe care le 
obţinem în matematică sunt consecinţe 
ale proprietăţilor obiectului; cu cât este 
mai general, cu atât posedă mai puţine 
proprietăţi şi cu atât se stabilesc mai puti- 
ne rezultate cu privire la el. De aceea 
studiem cel mai des triunghiurile 
dreptunghice, isoscele sau echilaterale şi 
pătratele şi romburile. 

Grecii spuneau că anumite triunghiuri 
aveau „două picioare egale”, deci le-au 
numit iso-ske- losl Iso: „acelaşi”, skelos: 
„picioare”. Isoscele. Cât despre triunghiul 
care are trei laturi inegale, cel „oarecare” 
a fost numit mult timp „scalen”, triunghi 
şchiop. 


Lola începu să râdă. 

—  Triunghiurile  şchioapătă, iar 
cercurile nu se învârt în cerc. Geometria 
este strâmbă! 

— Şi totuşi stă în picioare de douăzeci 
şi cinci de secole! Am vorbit despre 
legăturile dintre triunghiurile 
dreptunghice şi cele oarecare, apoi dintre 
triunghiuri şi poligoane. Vom examina le- 
găturile dintre poligoane şi cercuri. Dacă 
iau un poligon, există un cerc care să 
treacă prin toate vârfurile sale? Dacă un 
asemenea cerc există, el poartă numele de 
cerc circumscris poligonului. Este cel mai 
mic cerc ce conţine întreg poligonul. 
Demonstrăm că orice triunghi admite un 
cerc circumscris. Si că acest cerc este 
unic. De ce? pentru că, dacă două cercuri 
trec prin aceleaşi trei puncte, vârfurile 
triunghiului, acestea sunt identice. Cum 
se trasează acest cerc? Unde se află 
centrul său? în punctul de intersecţie al 
mediatoarelor! De ce? mediatoarea joacă 
un rol foarte important pentru segmente. 
Este locul geometric al punctelor situate 
la distanţă egală de capetele segmentului. 
Dacă punctul de intersecţie al me- 
diatoarelor se află pe prima mediatoare, 

el este echidistant faţă de A şi B, dacă se 
află pe a doua, este echidistant de B şi C. 
Deci, este echidistant de A, B si C. Este 
deci centrul cercului ce trece prin A, B şi 
C, deci al centrului cercului circumscris 
triunghiului ABC. 

— Patrulaterele au toate un cerc 
circumscris? 

— Nu. Pătratul şi dreptunghiul admit 
unul, dar nu şi rombul, trapezul oarecare. 
După cum nici un patrulater oarecare. A 
admite un cerc circumscris este o „bună” 
proprietate pentru un patrulater care, în 
acest caz, este numit inscriptibil. 

— Triunghiul este regele lui trei, iar 
patrulaterul regele lui patru? 

— Nu. Un patrulater are, desigur, 
patru unghiuri, patru laturi etc., dar 
numai două diagonale. Am afirmat mai 
devreme că orice patrulater este compus 
din două triunghiuri. Suma unghiurilor 
unui triunghi fiind egală cu 180°, este o 
consecinţă firească faptul că suma 
unghiurilor unui patrulater este egală cu 
360°, sau patru unghiuri drepte. 

în acelaşi fel în care am clasat 
triunghiurile în funcție de anumite 


7 
1 


proprietăţi vom clasa şi patrulaterele, 
punând în practică trei criterii: a avea 
unghiuri drepte sau nu, a avea laturile 
opuse egale sau nu, a avea laturile opuse 
paralele sau nu. 

Patru laturi egale: romb. Patru laturi 
egale şi unghiuri drepte: pătrat. Unghiuri 
drepte şi laturi opuse egale: dreptunghi. 
Laturi opuse egale: paralelogram. O 
pereche de laturi opuse paralele: trapez. 

Pătratul este cel mai simplu dintre 
patrulatere, este suficientă o singură 
informaţie, lungimea laturii, pentru a-l 
determina, pentru a-l defini, am putea 
spune deci, pătratul de latură 2. în cazul 
dreptunghiului, sunt necesare două 
informații, lungimile laturilor. Spunem 
dreptunghiul 2, 3. Cât despre 
paralelogram, avem nevoie de trei date, 
lungimile laturilor şi valoarea unghiului 
format de aceste laturi. 

— De ce este importantă simetria? 

— Deoarece, atunci când o figură este 
simetrică, o putem reconstitui complet 
pornind de la o parte a sa. Cu o parte 
obțin tot. Simetria este o noțiune 
geometrică, nu există numere simetrice. 

Se disting două tipuri de simetrie, 
simetria axială, raportată la o dreaptă, şi 
simetria centrală, raportată la un punct. 
Aceste două simetrii sunt legate: dacă o 
figură este simetrică în raport cu două 
drepte, este simetrică central în raport cu 
punctul de intersecţie al celor două 
drepte. 

Triunghiul isoscel este simetric în 
raport cu una dintre înălțimile sale. 
Triunghiul echilateral este simetric în 
raport cu cele trei înălţimi ale sale, deci în 
raport de simetrie centrală cu punctul de 
intersecţie al acestora. Pătratul şi rombul 
sunt simetrice în raport cu cele două 
diagonale ale lor. în fine, cercul este 
simetric în raport cu toate diametrele 
sale, deci şi în raport cu centrul său. 
Cercul este regele simetriei. 

Ai remarcat că toate terenurile de 
sport pe care se confruntă două echipe 
sau doi jucători sunt simetrice faţă de o 
linie mediană? Fotbal, handbal, rugby, 
tenis, volei, ping-pong. De ce? pentru ca 
cele două echipe să dispună de un teren 


identic: suprafaţă egală, aceeaşi 
dispunere a porţilor, afileurilor, cu scopul 

de a nu fi favorizată niciuna dintre ele. 

— La ce foloseşte cifra n? 

— Cifra? 

— Bine, bine, NUMĂRUL n. 

— Este un număr care spune ce este 
un cerc, ne vorbeşte despre natura sa. 

— Când a fost descoperit n? 

— încă din Antichitatea timpurie, 
oamenii care se ocupau cu calcule au 
remarcat faptul că toate cercurile, 
indiferent de mărime, aveau ceva în 
comun: diametrul şi circumferința păreau 
a fi în acelaşi raport. Această legătură 
numerică părea independentă de mărimea 
cercului. Se putea deduce din scrieri că, 
pentru evrei, în Biblie, acest raport era 
egal cu 3; pentru babilonieni era 3+—, 
adică 3,125; pentru egipteni, cu 


şaisprezece 

429; pentru chinezi, la începutul erei 
Ie era 3,162; în India, în secolul al 
III-lea, era noastră, era 3,1416. 


Cercul posedă două elemente 
remarcabile, circumferința şi diametrul. 
Raportul dintre aceste două lungimi 

este constant, nu depinde de mărimea 
cercului. Valoarea sa caracterizează 
forma circulară. 

Acest raport între „Trotundul” 

circumferinței şi „dreapta” diametrului a 
fost târziu denumit TI în Occident, de la 
periphereia, „jur-împrejur”. Acest raport 
ne indică faptul că toate cercurile sunt 
asemănătoare: putem spunem că, în lume, 
toate cercurile sunt la fel, exceptând 
mărimea sau, altfel spus, că există un 
singur fel de a fi cerc. 
Ceea ce nu este cazul pentru triunghiuri 
sau pentru dreptunghiuri, de exemplu, ele 
nu sunt asemănătoare, nu au toate 
aceeaşi formă. 

— Cu cât este egal n, exact? 

— Exact? Acesta este miezul 
problemei, Lola! Mă întrebi „care este 
valoarea sa  exactă?”, îți răspund, 
„valoarea exactă a lui 7t este TT!” 


Figură mirată a Lolei. 


— Nu mă privi aşa. Este singurul răspuns 
valabil. 


22 
E e, 
Și zi 


— Dacă n ar fi egal cu 3 = , l-am numi pur şi 
22 
mplu F şi nu am mai iee din el, precum spui 


tu, „o brânză”, mergând în căutarea unei 
litere greceşti. îţi voi da încă două 
exemple: dacă vrei să ştii cu cât este egal 
1 împărţit la 3, poţi efectua operaţia şi vei 
găsi 0,333333... Poţi continua oricât de 
mult, nu va fi niciodată o valoare exactă. 
Se ştie, în prezent, pentru că s-a 
demonstrat, că 7t nu se va putea scrie 
niciodată ca număr zecimal, după cum 
nici sub formă de fracţie. Dar îl vom putea 
aproxima din ce în ce mai bine. I s-au 
calculat primele 1241 de miliarde de 
zecimale! 


Singurul răspuns la întrebarea „cu cât 
este egal TI?” este „7i este egal cu TT”. 
Apropo, te plimbi liniştită pe la ţară şi, 
în loc să mergi drept, te hotărăşti să faci 
un ocol circular. Ştii cât te va „costa”? 
Traseul tău va fi de — ori ’ 2 


mai lung! Cu aproximaţie de 1,57 ori mai 
lung! 


maHung^ ^ 


Mă întrebai, adineaori, ce îi poate 
interesa pe matematicieni. Una dintre 
marile întrebări pe care şi le pun şi pe 
care şi noi ne-o punem frecvent în viață: 
când solicităm ceva, căutăm care este „cel 
mai mic” obiect care corespunde acestei 
solicitări, obiectul minimal? Sau „cel mai 
mare”, obiectul maximal? 

De exemplu, am un perimetru fixat şi 
întreb, dintre toate figurile cu acest 
perimetru, care este cea care are cel mai 
mare „interior”. S-a demonstrat că este 
cercul. El este cel care înglobează 
maximum de spaţiu într-un anumit contur. 
lată o informaţie foarte utilă. Să 
presupunem că dispui, pe de o parte, deo 
îngrăditură neextensibilă şi, pe de alta, de 
o vacă. Pentru a-i oferi maximum de 
hrană, trebuie să-i faci o împrejmuire 
circulară. Cu orice altă figură, pătrat, 
triunghi, vei obţine o suprafaţă mai mică. 
Dacă ai fi făcut o împrejmuire pătrată, ar 
fi fost de 0,786 ori mai mică şi ai fi privat 
vaca de mai mult de 21% din iarba 

minunată! 

— De ce este atât de importantă 
teorema lui Pitagora? 

— Este, fără îndoială, una dintre 
primele teoreme din istoria matematicii. 
Era prezentă la mesopotamieni şi la 
egipteni, care remarcaseră că anumite 
triplete de numere întreţineau un raport 
ciudat cu pătratul lor. Cunoşti această 
relaţie, suma pătratelor a două dintre ele 
este egală cu pătratul celei de-a treia 
(3,4,5). Efectiv, 32+42=5?, (5; 12; 13), (6; 
8; 10), (8; 15; 17), (12; 16; 20). Mai târziu, 
s-a demonstrat că, dacă laturile unui tri- 
unghi satisfac această legătură, triunghiul 
este dreptunghic. Pitagora va fi cel care 
va face această demonstraţie, şi de atunci 
înainte s-a vorbit de teorema lui Pitagora. 

Acţiunea se desfăşoară într-un 
triunghi, mai precis teorema spune: o 
informație despre un unghi (unghi drept), 
şi furnizează o informaţie despre laturi şi 
dimpotrivă. 


Un triunghi este dreptunghic doar dacă 
laturile sale respectă relaţia a7+b7=c?. 

Deci, de fiecare dată când găsim trei 
numere astfel încât suma pătratelor a 
două dintre ele este egală cu pătratul 
celui de-al treilea, putem construi un 
triunghi dreptunghic. Această relaţie între 
lungimi ne oferă o metodă de a construi 
unghiuri drepte. Ne oferă, totodată, şi 
metoda de a măsura lungimi: dacă am un 
unghi drept şi cunosc lungimile a două 
laturi, teorema lui Pitagora îmi permite să 
calculez lungimea celei de-a treia laturi. 
Este o situaţie foarte frecventă. 


> 


Algebră 


— De ce spunem: fie x necunoscuta? 


— Deoarece x este tocmai ceea ce nu 
cunoas- 
„tem si vrem să aflăm... 


> 


— Asta am înțeles, dar de ce 
necunoscută, la feminin? 

— Nu ştiu. Poate pentru că femeile 
sunt mai secretoase, mai misterioase, mai 
greu de descoperit. .. 

— Și apoi pentru că pun mereu 
probleme, nu-i asa? 

— O cauţi cu tot dinadinsul? 

— Da. 

— Mai bine spune-o direct. Atunci când 
încerc să aflu identitatea unui lucru, 
trebuie să încep prin a da un nume acelui 
lucru. Dacă nu îi dau un nume, nu voi 
avea cum să îl „ţin sub control” şi să îl 
cercetez. Ce opţiuni am? Să-i dau numele 

unui număr cunoscut? De exemplu 8. Ar fi 
stu- 


pid. Dacă apriori decid că necunoscuta 
este egală cu 8, probabil ar fi fals. 
Problema ar fi rezolvată, dar pe o cale 
falsă! Şi asta dinainte de a începe. 

îi voi atribui deci un nume temporar, x, 
care permite oricărui număr să fie 
necunoscuta pe care o caut, fără a 
restrânge, astfel, aria căutării mele. 

Acest nume temporar îmi permite să 
lucrez, să efectuez calcule, pentru a 
avansa în identificarea necunoscutei. 

îi voi atribui acest nume doar 
momentan şi, până voi fi ajuns la 
identificarea sa, necunoscuta se va numi 
x. Când o voi fi identificat, ea îşi va 
abandona numele de împrumut, luându-şi 
adevărata identitate, pe care o voi fi 
descoperit-o. 

într-o anchetă, pentru a denumi 
persoana necunoscută, se spune 
„vinovatul”, „asasinul”, „suspectul”, 
uneori chiar „domnul x” sau „doamna x”. 
Ancheta ia sfârşit atunci când a fost 
„identificată” persoana căutată, deci 
vinovatul, asasinul. 

Mai general, există o mare similaritate 

între rezolvarea unei probleme de 
matematică şi o anchetă a Poliţiei: avem 
indicii, informaţii, piste, piste false, 
momente de exaltare, în care ai impresia 
că ai făcut progrese, sau de depresie în 
caz contrar, şi, atunci, se încearcă găsirea 
unui cadru coerent, în care totul devine 
clar, în care înţelegem, în sfârşit, ceea ce 
se întâmplă sau ceea ce s-a întâmplat şi se 
pot aduce dovezi în acest sens. 

— Care este diferența dintre o 
egalitate şi o ecuaţie? 


75 75 
— Ei bine, — = 25 este o egalitate, — - 
x= 0.75 .75 
este o ecuaţie. — - 25 si — - X nu sunt nici 
ga-° 3'3 


lităţi, nici ecuaţii, după cum nici (x-y). 
Putem spune doar că sunt expresii. 

O egalitate este o expresie matematică, 
în care figurează semnul = şi numere 
cunoscute. în cazul unei egalităţi nu se 
poate pune decât în- 
t:ebarga: „este adevărată sau fala?” — = 


12 19 adevărată. ste ^a^s> 
precum am văzut mai devreme. 


— Dacă este o egalitate, este 
adevărată! 

— Ei bine, nu! Reia definiţia mea: o 
egalitate este o expresie matematică, în 
care figurează semnul = şi numere 
cunoscute. Cât despre ecuaţie, este o 
expresie matematică, în care figurează 
semnul egal, după cum şi numere 
cunoscute şi alte necunoscute: 2xx+3=7.0 
ecuaţie nu este nici adevărată, nici falsă, 
este expresia unei constrângeri, în cazul 
de faţă „dublul numărului x adunat cu 3 
trebuie să fie egal cu 7”. Egalităţile şi 
ecuaţiile au doi membri. Mie îmi place să 
îi numesc maluri, cele două maluri ale 
semnului egal. 

— Constat că eşti în continuare la fel 
de poet. Și ce curge între cele două 
maluri ale semnului egal? 

— Imaginează-ţi! Marele joc, dacă pot 
să o spun, este acela de a face să treacă 
termeni de pe un mal pe celălalt. Pentru a 
trece de semnul egal, care este un fel de 
frontieră, trebuie respectate în mod 
imperios o serie de formalităţi. 

A rezolva o ecuaţie constă în 

determinarea 


mulţimii de valori ale necunoscutei x, care 
satisfac constrângerea. Pentru a ajunge la 
aceasta, se transformă pas cu pas ecuaţia 
de la început într- o suită de ecuaţii 
echivalente, susceptibile de a ne conduce 
la soluţie, până la „izolarea” necunoscutei 
în membrul din stânga, cu alte cuvinte, 
până la obţinerea unei ecuaţii de forma 
X=A, A fiind o expresie numerică ce 
conţine doar numere cunoscute. Diferitele 
valori ale necunoscutei sunt soluțiile 
ecuaţiei. 

Cum se procedează cu ecuaţiile? 
Regulă de aur, dacă se modifică exact în 
acelaşi fel cele două părţi ale unei ecuaţii, 
se obţine o ecuaţie echivalentă, aceasta 
este arma principală. Adun 2 la dreapta, 
adun 2 la stânga. Multiplic cu 2 la 
dreapta, multiplic şi la stânga etc. 

Cum se manipulează necunoscuta? Se 
adună, se scad, se înmulţesc x exact ca şi 
numerele cunoscute. La împărţire, 
atenţie, dacă x este la numitor, trebuie 
stabilit să fie diferit de zero, ştii de ce. 

Căutând să izolez x la stânga, voi 

încerca, cum să spun, să trec maximum 
de lucruri la dreapta. 2x+3 = 7. Pentru a 
face să dispară 3, adun -3 în ambele părţi: 
2x+3-3 = 7-3, deci 2x=4. Pentru a izola x 
pe malul stâng, trebuie să fac să dispară 
factorul lui x, 2. în acest scop, împart la 2 
cei 2x 4 

doi membri ai egalităţii. — - —. 
Rezultatul x=2. lată necunoscuta 
identificată! Este important ca, înainte de 
a anunţa rezultatul, să îmi iau o măsură 
de precauţie: verificarea. Aceasta m-ar 
scuti de ruşinea de a fi proclamat un 
rezultat fals, înlocuind x cu 2 în ecuaţie, 
trebuie să obţin o egalitate, în acest caz 
verificarea reprezentând un succes: 
2x2+3 = 7. Corect. Deci 2 chiar este un 
număr care satisface constrângerea 
fixată, este soluția ecuației. 

— Care este diferența dintre algebră şi 
aritmetică? 

— Aritmetica este studiul numerelor 
naturale şi al fracţiilor, în timp ce algebra 
este disciplina matematică al cărei obiect 
de studiu este teoria ecuaţiilor. Grecii, 
experţi în geometrie şi aritmetică, nu au 

ajuns atât de departe încât să creeze 
algebra. Această disciplină s-a născut pe 
malurile Tigrului, la Bagdad, la începutul 
secolului al IX-lea. Creatorul său, 
Mohamed al-Khwarizmi, un mare savant 
persan, a redactat Kitab aljabr i al 
mugabala, un „tratat de îndreptat oase şi 
de pus faţă în faţă”, adevărata temelie a 
noii discipline. Cuvântul aljabr a dat 
„algebră”, adoptat astăzi în toată lumea. 
Cât despre Al-Khwarizmi, numele său 
latinizat, Algorismus, a dat substantivul 
algoritm, folosit în informatică, termen 
care semnifică „procedură sistematică 
spre a rezolva o problemă”, cel mai 
adesea pentru a efectua un calcul. 

Prima utilizare a algebrei a privit 
chestiuni de moşteniri, deseori foarte 
complicate, guvernate de reguli extrem 
de stricte. Ecuațiile au fost instrumentul 
adecvat, care a permis determinarea 
părţilor atribuibile diverşilor urmaşi, în 
funcţie de instrucţiunile din testamentul 
defunctului. 


— în algebră, întâlnim mai multe litere 
decât cifre, ceea ce este paradoxal totuşi. 

Variabile, parametri, ce le diferenţiază? 

— 2x+3=7. Ce spune această ecuaţie? 
Produsul variabilei cu un prim număr, 
adunat cu un al doilea număr este egal cu 
un al treilea număr. Nu există vreun 
motiv pentru care cele trei numere 
implicate să fie egale, trebuie deci să le 
numesc diferit, a, b, c. Nu pe acestea 
încerc să le determin, ci necunoscuta x. 
Pot acum să descriu această ecuaţie în 
cuvinte, fără să mă agăţ de valorile 
numerice: produsul variabilei x cu un 
prim număr, pe care îl numesc a: axx, 
adunat cu un al doilea număr, pe care îl 
numesc b: (axx+b), trebuie să fie egal cu 
un al treilea număr, pe care îl numesc c: 
(axx+b)=c. 

Această expresie este tot o ecuaţie, dar 
în care nu figurează nicio valoare 
numerică. De fapt, nu este o singură 
ecuaţie, ci o familie de ecuaţii, a b şi c 
folosesc la a descrie „forma” ecuaţiei, ei 
sunt parametrii, ce permit scrierea 
ecuației generale de gradul întâi. 

Fiecare tripletă de numere a, b, c 


defineşte o ecuație particulară, 2, 3, 5 

defineşte ecuaţia 2x+3=5. Să încercăm să 
rezolvăm ecuația generală: axx+b=c, 
axx=b-c şi x = 
a 

Pentru a elimina b, adun -b de fiecare 
parte: axx+b-b=c-b, care se poate scrie 
axx=c-b. 
Pentru a elimina a, este suficient să 
împart cu a în ambii membri. Şi obţin, în 
sfârşit, ceea ce căutam: x = b). Ce interes 


am? Formula x = 


a a 
îmi permite să găsesc soluţia tuturor 


ecuaţiilor de gradul întâi. 

Dacă ar fi fost x? în loc de x, am fi 
vorbit de ecuaţie de gradul al doilea. 
Gradul este exponentul cel mai mare ce 
figurează în ecuaţie. 

Un alt exemplu: produsul dintre 
pătratul variabilei şi un număr, adunat cu 
produsul dintre o variabilă şi un al doilea 
număr, adunat cu un al treilea număr este 
egal cu un al patrulea număr. Deci, patru 
numere, a, b, c, d care permit scrierea 
formei generale a ecuaţiei de gradul al 


doilea, ax7+bx+c = d. 

Descartes, care a fost atât filosof, cât şi 
matematician, a generalizat folosirea 
literelor în ecuaţii, el a ales ultimele litere 
ale alfabetului x, y, z pentru a reprezenta 
necunoscutele şi primele a, b, c, d... 
pentru parametri. 

— Cum procedează chinezii, care nu au 
alfabet? 

— Trebuie să recunosc că nu ştiu nimic 
despre asta. Ştiu însă cum proceda 
marele matematician Brahmagupta, când 
erau mai multe variabile. El a avut ideea 
de a utiliza culorile pentru a simboliza 
diferitele necunoscute prezente în 
ecuațiile sale, negrul pentru a doua 
necunoscută, albastrul pentru a treia, 
apoi galbenul, albul şi roşul. 

— O algebră multicoloră! Nu cumva 
este un poem al lui Rimbaud care face 
acelaşi lucru cu vocalele? 

— Da, face. îl ştii? Hai spune! 

— Nu-mi mai aduc aminte. 

— A, negru... E alb. 

— Da, da, I roşu, O albastru, U verde. 

— Şi-am terminat. Se vorbeşte deseori 

despre limbajul algebric. Unele expresii 
separate de + sau - sunt asimilate unor 
cuvinte: Sxy?. Acestea sunt monoame. 

Cât despre  şirurile de  monoame 


separate de + sau -, acestea sunt 
asimilate unor propoziţii, ele sunt 
polinoame. Limbajul algebric are nevoie 
de puţine semne, de doar trei tipuri. 


Numere cunoscute, 2, —; litere, a, b, x 
Yesos reprezentând numerele, apoi 
semnele: =, >, <, în fine, semnele celor 


patru operaţii, +, x, -, /, exponenţii, pătra- 
tul, cubul, şi semnul rădăcinilor pătrate, . 
Ah, eram pe cale să uit un semn foarte 
important, parantezele! Ele vin în perechi, 
una deschisă „(», şi una închisă: «)”. Sunt 
veritabile semne de punctuație, care 
folosesc la gruparea anumitor termeni 
consecutivi ce trebuie consideraţi ca un 
întreg. De exemplu, scriu a+bxc. Ce ar 
putea însemna aceasta? Să fie oare suma 
dintre a şi produsul bxc sau produsul 
dintre a+b şi c? Aşa cum este, scrierea nu 
permite vreo distincţie, este ambiguă. 
Deci, trebuie  proscrisă categoric, în 

matematică o expresie nu trebuie să aibă 
două semnificații diferite. Trebuie, 
aşadar, inventate semne care vor înlătura 
ambiguitatea: parantezele sunt aceste 
semne. Cum vor permite ele ieşirea din 
acest impas? Dacă avem intenția de a 
vorbi despre suma dintre a şi produsul 
bxc, scriem a+(bxc). Dacă avem intenția 
de a vorbi despre produsul dintre a+b şi 
c, scriem (a+b)xc. Parantezele au eliminat 
ambiguitatea! 

— De ce toate ecuatiile sunt egale cu 0 
şi nu cu 2 sau 3,14? 

— Pentru început, aş vrea să-ți 
reamintesc faptul că o ecuaţie nu este 
egală cu nimic. O ecuaţie este o ecuaţie şi 
atât. Ceea ce mă întrebi este de ce 
membrul al doilea al ecuaţiei este deseori 
egal cu 0. Oricare ar fi o egalitate a = b,o 
putem transforma într-o nouă egalitate, al 
cărei membru din dreapta este nul. a = b, 
a-b = b-b = Q. 

a = b este echivalent cu a-b = 0. 

— Putem face acest lucru, dar de ce l- 
am face? 

— Chiar aşa, noi nu facem întocmai tot 

ceea ce am putea face. De ce este 
rentabil? Să reluăm ecuaţia de gradul 
întâi pe care o reprezentasem sub forma 
ax+b = c, cu trei parametri deci. Să o 
transformăm, ax+b-c = c-c, deci ax+b-c = 
0. (b-c) fiind un număr, îl reprezint prin 
parametrul d. Ecuația devine ax+d = 0, 
având al doilea membru nul şi doar doi 
parametri. Am găsit o formă generală 
simplificată. Ecuația este mai simplă şi la 
fel de generală ca şi cea precedentă. 
Acest lucru este adevărat pentru toate 
ecuaţiile. 

— Afactoriza, a dezvolta, în algebră ni 
se cere să facem fără încetare acestea... 

— Un factor este „cel care multiplică”. 
De aceea, în matematică, vorbim despre 
produs de factori şi nu de sume de factori. 
Când ni se cere săfac- torizăm o expresie 
matematică, aceasta înseamnă că dorim 
să transformăm o sumă în produs. Dacă ni 
se cere să o dezvoltăm, este acţiunea 
inversă: dorim să transformăm produsele 
în sume. 

(a+b)x(a-b)=a7-b? 

Citită de la stânga la dreapta, această 

identitate remarcabilă este o dezvoltare, 
un produs transformat în sumă. Citită de 
la dreapta la stânga, este o factorizare, o 
sumă transformată în produs. 

Şi mereu aceeaşi predispoziţie pentru 
produse relativ la sume. De ce sunt 
apreciate? Deoarece ne permit 
simplificări. Un exemplu: axb=b?+bxc, 
factorizăm:  axb=bx(b+c).  Simplificăm 
a=b+c. 

Recunoaşte că acest lucru nu se vedea 
în prima scriere. 

A face exerciţii de algebră înseamnă, 
totodată, a face curat şi a toca mărunt. 
Dăm peste cap expresiile, pentru a le 
transforma în alte expresii, echivalente, a 
căror formă ne convine, deoarece 
dispunem de informaţii asupra lor, 
furnizate de enunţ sau apărute pe 
parcursul problemei. 

Regula de aur: a schimba forma fără a 
schimba valoarea. Cea mai mică 
schimbare a valorii conduce la o eroare! 

Deseori, unele lucruri pe care le facem 
în matematică par stupide. 

— Ah, recunoşti. Felicitări pentru 

luciditate. 

— Aşteaptă sfârşitul înainte de a striga 
victorie. Atunci când avem o expresie A şi 
decidem transformarea sa în A+2-2, unui 
neavenit în matematică i se poate părea 
stupid acest lucru: la ce foloseşte să aduni 
2 dacă îl scazi imediat după aceea? Ei 
bine, foloseşte! 


Singurele transformări pe care avem 
dreptul să le efectuăm asupra unei 
expresii sunt cele care îi modifică forma 
fără a-i schimba „valoarea”. 

în consecinţă, o mare parte a muncii 
depuse în domeniul algebrei constă în a 
porni de la o expresie A şi a o înlocui cu o 
suită de expresii egale, până la obţinerea 
uneia care ne convine. 


Puncte şi legături 


— Problemele de geometrie sunt, 
deseori, dificile si nu eşti tu cea care mă 
va contrazice. 

— O, nu! Niciodată nu reuşesc să văd 


în spațiu. 
— Pe parcursul secolului al XVII-lea, 
doi matematicieni francezi, Rene 


Descartes şi Pierre Fermât, au avut, 
independent unul de celălalt, ideea de a 
vorbi despre obiectele geometrice fo- 
losind limbajul algebric. Această idee a 
revoluţionat matematica. S-a născut o 
nouă disciplină, geometria analitică, care 
s-a instalat alături de aritmetică, de 
geometrie, de trigonometrie şi de 
algebră, lărgind şi mai mult universul 
matematic. Graţie noii discipline, în loc de 
a acționa direct asupra obiectelor 
geometrice, se acţionează asupra 

expresiilor algebrice, infinit mai uşor de 
manipulat. Este un exemplu suplimentar 
al legăturilor ţesute între spaţiu şi 
numere, între geometrie şi algebră. A 
trata problemele de geome- 


trie prin metode algebrice permite 
dispunerea de toate tehnicile de calcul 
din algebră puse în slujba geometriei. 

Precum ştii, punctul este cel mai 
simplu obiect al geometriei, este obiectul 
elementar, fiecare obiect geometric fiind 
constituit din puncte şi numai din puncte. 
Am putea spune şi că, dacă voi cunoaşte 
„toate” punctele unei figuri, voi cunoaşte 
figura însăşi. Trebuie deci să încep prin 
numirea acestora, folosind un procedeu 
sistematic pentru atribuirea numelor lor. 
Pentru aceasta, este necesară definirea 
unui reper, cu alte cuvinte, a unui 
dispozitiv care permite localizarea şi 
numirea tuturor elementelor dintr-o 
mulțime 

> 
dată, fără ambiguităţi. 

Facem acest lucru în mod constant în 
matematică (şi în afara ei): a da un nume 
obiectelor pentru a putea vorbi despre 
ele. Putem chiar să dăm nume unor 
obiecte pe care încă nu le cunoaştem: de 
exemplu fie G un punct situat la distanţă 
egală de trei puncte A, B şi C date în plan. 
Dacă nu cunoaştem răspunsul, există 

două întrebări: există oare un asemenea 
punct? Dacă da, cum îl putem găsi? Atâta 
timp cât nu am răspuns la aceste două 
întrebări, punctul G este necunoscut, dar, 
totuşi, a fost numit, spre a se putea vorbi 
despre el. 

Este, ca atare, util să foloseşti drept 
reper alte obiecte deja cunoscute: cutare 
stradă, cutare monument, în viața 
cotidiană, dar, de asemenea, în 
geometrie: fie H piciorul perpendicularei, 
fie K intersecţia dreptelor D şi D' etc. 

Acesta este punctul de plecare al ideii 
lui Descartes şi Fermat: a încerca 
asocierea numelor „numerice”, a 
numerelor, cu nişte puncte „geometrice”! 

Superbă idee, care ar permite, în caz 
de reuşită, utilizarea tuturor resurselor 
calculului şi algebrei, ce reprezintă o 
maşinărie foarte sistematică, şi apelul rar 
la intuiţie, contrar geometriei. A încerca 
schimbarea cadrului, spre a fi mai 
eficace! Aceasta este frumuseţea 
proiectului. 

în geometrie, a numi un punct 
înseamnă a-l situa. Şi pentru a situa ceva, 
este nevoie de un reper. 

Fiecărui punct îi vom atribui numele 
locului pe care îl ocupă. 

De exemplu, dacă spun: „sunt pe 
Autostrada Sud, la 30 de Lyon”, este 
extrem de insuficient: la 30 de ce? metri, 
kilometri? Şi în ce direcţie, spre Paris, 
spre Marseille? Pe de altă parte, dacă 
precizez originea (Lyon), direcţia 
(Marseille) şi unitatea (km), nu mai există 
vreo ambiguitate, ştiu unde mă aflu, chiar 
dacă autostrada nu este... o dreaptă 
geometrică. 

Din aceleaşi motive, dacă un punct 
este pe o dreaptă, va trebui fixat un punct 
O al dreptei ca origine, o direcţie (dreapta 
va fi orientată) şi o unitate de lungime 
(unitate), pentru a nu fi nici o 
ambiguitate: numele „numeric” al unui 
punct M va fi valoarea algebrică a măsurii 
segmentului x=[OM]. 

Dacă ne aflăm pe o dreaptă, un punct 
va fi reprezentat printr-un singur număr; 
intr-un plan, două numere; în spaţiu, trei. 
Motivul? Dreapta are o singură 
dimensiune, planul două, spaţiul trei. 


Al doilea univers, planul. Reperul este 
definit prin două axe orientate, XX" şi YY’ 
care se întretaie în O, care este originea 
sistemului de coordonate. în plus, pe 
fiecare axă se defineşte o distantă unitate. 


Când cele două axe sunt 
perpendiculare, se afirmă că reperul este 
ortogonal. Dacă, în plus, unităţile au 
aceeaşi lungime, reperul este orto- 
normat. 

Proiectând punctul M respectiv pe cele 
două axe, obţinem două segmente OP şi 
OQ, ale căror măsuri algebrice furnizează 
numerele x şi y, care sunt coordonatele 
lui M. x este abscisa, y ordonata. lar M va 
fi numit cu perechea de numere (x,y). 
Pentru un matematician, cel mai adesea, 
un punct din plan este o pereche de 
numere. Drept omagiu lui Descartes, 
coordonatele sunt numite coordonate 
carteziene. 

S-ar fi putut proceda şi altfel, de 
exemplu dân- du-se o singură axă 
orientată, având originea O şi definind 
punctul M prin distanţa sa d faţă de 
originea O şi unghiul 0 dintre vectorii Ox 
şi OM. Se vorbeşte în acest caz despre 
coordonate polare. Vei observa că totuşi 
avem nevoie de două numere, x şi!' în 
primul caz, d şi 0 în cel de-al doilea. 

— Exact ceea ce se întâmplă pe o hartă 
geografică, latitudine, longitudine. 
Longitudinea este abscisa, latitudinea 
ordonata. Axa ordonatelor este meridianul 
Greenwich, meridianul O, iar axa 
absciselor este ecuatorul. 

— Singura diferenţă este că planul 

este... plan, în timp ce harta geografică, 
precum şi globul pământesc care se vrea 
reprezentat pe hartă sunt mai degrabă 
sferice. De aceea, pe glob, distanţele nu 
se evaluează în kilometri, ci în grade, 
360° pentru longitudini şi 180° pentru 
latitudini. 

— Mereu dreapta, planul şi curba! 

— Exact, sunt mereu în centrul 
matematicii. 

Toată această construcţie de repere 
foloseşte în principal la reprezentarea de 
funcții. în viaţa cotidiană, întâlnim adesea 
expresiile „a depinde de”, „a rezulta din”, 
„a fi în funcţie de”. Uneori, studiind 
anumite fenomene, remarcăm faptul că 
variațiile unuia provoacă variațiile 
celuilalt: viteza şi distanţa, greutatea şi 
înălţimea, preţul unei legume şi greutatea 
sa etc. Desigur, încercăm să cunoaştem 
mai în detaliu legătura care uneşte cele 
două fenomene, sperând să o putem 
formula matematic. 

La sfârşitul secolului al XVII-lea, 
Leibniz scria, în unul din textele sale, „x 
este funcţie de y”. Cu vreo douăzeci de 
ani mai târziu, Jean Bernoulli foloseşte 

notația fă, „funcţie de o cantitate variabilă 
x”. Notaţia s-a păstrat. S-au născut noi 
entităţi matematice, funcțiile, al căror 
studiu este o parte importantă a 
matematicii. Eficacitatea matematicii în 
studiul funcţiilor explică, în mare măsură, 
succesele sale atunci când este aplicată în 
alte discipline, în particular în fizică şi 
astronomie. 

în electricitate de exemplu: într-un 
circuit electric, legătura care uneşte 
tensiunea electrică U de intensitatea 
curentului care îl traversează, IL este 
exprimată prin funcţia U=/xR, R fiind re- 
zistenta electrică. 


Iată funcţia f(x)=2x+5. O pot considera 
o maşină dotată cu o intrare şi cu o ieşire. 
Inserez numărul 1, maşina macină, 
multiplică 1 cu 2, adună 5 şi scoate afară 
rezultatul: y=7. O anumită scriere îmi 
permite să rezum această acţiune a 
funcţiei: perechea (1, 7), al cărei prim 
termen este numărul inserat, iar al doilea 
este cel produs. Aceasta exprimă ceea ce 
tocmai a dus la bun sfârşit maşina-funcţie. 

Continuăm prin introducerea 

numerelor 0, -l, ~. Obţinem perechile 
(0>5), (-L,3), 6). 
Fiecare 


dintre ele poate fi considerat ca nume al 
unui punct din plan. Altfel spus, maşina 
[2x+5] produce toate punctele din plan a 
căror ordonată este dublul abscisei 
adunat cu 5. Toate aceste puncte se află 
pe o dreaptă, pe care, în mod natural, o 
voi numi dreapta y = 2x+5. Ba, mai mult, 
pot afirma că toate punctele a căror 
ordonată este dublul abscisei plus 5 se 
găsesc pe această dreaptă. 

Funcție, curbă, ecuație, trei termeni pe 
care îi întâlnim deseori legaţi: ecuația 
unei curbe, curba reprezentativă a unei 
funcții. 

— Nu cumva aflăm aici un pic de 
etimologie? 

— Exact. Repraesentare, a face să fie 
prezent, graphein, a scrie. A reprezenta 
înseamnă a face să fie ceva prezent. Vom 
putea deci VEDEA această funcţie sub 
forma sa algebrică! 

Acesta este rolul reprezentării grafice: 
a oferi o „imagine” a funcţiei. 

Ecuația unei curbe funcționează 
precum un dispozitiv ce permite 
generarea, după bunul plac, a numelui 
fiecăruia dintre punctele curbei. 

— Ce înseamnă „a verifica o ecuație”? 

— Punctul A (1,7) verifică ecuația f(x) 
= y = 2x+5, deoarece înlocuind xcu 1 şi y 
cu 7, obţinem egalitatea 2x1+5 = 7. A se 
află deci pe curba reprezentativă a 
funcţiei f(x) = 2x+5. 

Ai impresia că vorbesc fără sens? 

— Nu, că te repeti. Dacă am înţeles 
bine, eşti pe punctul de a-mi spune 
acelaşi lucru în moduri diferite. 

— Spun chiar mai mult, cunoaşterea 
ecuaţiei permite cunoaşterea tuturor 
proprietăţilor geometrice ale curbei. Ce 
se observă dintr-o simplă privire aruncată 
asupra unei curbe? 1. în punctele unde 
este cel mai sus, ea se opreşte din crescut 
spre a descreşte (punctele de maxim), iar 
în cele în care este cel mai jos, se opreşte 
din scăzut spre a creşte (punctele de 
minim). 2. Punctele de inflexiune sunt 
cele în care curba îşi schimbă curbura, 
trecând de la o deschidere spre partea de 
sus la o deschidere spre partea de jos. Şi 

multe alte lucruri, precum tangentele, 
punctele de intersecție, în care taie axele 
XX" şi YY'. Putem, de asemenea, cataloga 
dreptele raportate la alte drepte, paralele, 
secante etc. 

în anumite cazuri, simpla „vedere” a 
ecuaţiei ne permite să anunţăm care va fi 
forma curbei reprezentative. Astfel, toate 
funcţiile de gradul întâi, f(x) = ax+b, sunt 
reprezentate prin drepte, cele de gradul 
al doilea, y = ax7+bx+c, cu a, b, c numere 
şi a*0, prin parabole. Se precizează a*0, 
deoarece dacă a=Q, funcţia se reduce la)/ 
= bx+c, care este reprezentată, după cum 
tocmai am văzut, de o dreaptă. 

Această dreaptă, această parabolă cum 
se obţin? în mod obişnuit, sunt trasate 
dintr-o mişcare 


continuă, dar nu acesta este modul în 
care ele capătă efectiv o formă. De fapt, 
ele sunt produse punct cu punct, o 
intrare, un număr, o ieşire un număr. 
Două numere, deci un punct. Precum pe 
ecranul televizorului, pe care imaginea nu 
este „pictată” pe suprafaţă, ci constituită 
din puncte a căror aglomerare „formează” 
imaginea. Suntem mai degrabă în sfera 
broderiei decât a picturii. Această 
imagine este graficul funcției. 

— De câte puncte este nevoie pentru a 
construi acest grafic al funcției? 

— Atâtea câte numere se dau drept 
intrare. 

— Da, şi câte numere se dau drept 
intrare? 

— Bună întrebare. Trebuie precizat. 
Mulțimea numerelor date drept intrare 
trebuie, în mod obligatoriu, să apară în 
definirea funcției, este domeniul de 
definiție. 

Insist, două funcții care au aceeaşi 
ecuație şi domenii de definiție diferite 
sunt diferite. Pentru a te convinge, 
funcția/(x) = 2x+5, al cărei domeniu de 
definiție este numărul 0, şi funcţia g(x) = 


2x+5, al cărei domeniu de definiţie este 
mulţimea tuturor numerelor, sunt diferite. 
Graficul primei funcţii este redus la un 
punct, punctul (0,5); graficul celei de-a 
doua este o dreaptă! Nu este acelaşi 
lucru... 

Problemele 


— Deseori, înțeleg teoria, dar nu sunt 
capabilă să rezolv problemele. 

— i se întâmplă ca, dimpotrivă, să 
rezolvi problemele fără a fi înţeles teoria? 

— Ei... 

— „Ei” înseamnă nu? 

— Da. 

— Problemele care ţi se propun sunt o 
aplicare a teoriei. Sunt mereu legate de 
acea ramură a matematicii pe care o 
tratează cursul pe care îl parcurgi. Cu 
excepţia problemelor de sfârşit de an care 
pot face apel la întreaga programă. Când 
propune o problemă, ce încearcă să facă 
profesorul? Pe de o parte, să se asigure că 
ştii teoria, pe de altă parte, să evalueze 
aptitudinea ta de a o pune în practică. 


— De unde işi găsesc profesorii 
problemele? 

— Din lucrări de specialitate, dar, 
deseori, le construiesc ei înşişi, în funcţie 
de conţinutul cursului lor şi mereu în aşa 
fel încât să le poţi rezolva doar cu ceea ce 
ai învăţat de la curs. Cu alte cuvinte, în 
principiu, dispui de tot ce ai nevoie pentru 
a te descurca. 

Ţi se pune la dispoziţie cutia cu unelte, 
de tine depinde să ştii să le foloseşti. 

Aproape toate problemele sunt 
construite pe acelaşi tipar. încep cu un 
text ce prezintă situaţia, „datele”. Acestea 
„schiţează cadrul”, indicând: l.unde ne 
situăm, în ce zonă a matematicii are loc 
„povestea”; 2.care sunt diverşii actori 
matematici, un triunghi dreptunghic, 
fracţii etc., şi legăturile pe care le întreţin 
pe parcursul poveştii. 

Problemele se termină cu o serie de 
întrebări, puse într-o anumită ordine. 
Trebuie mereu să-ţi aminteşti că termenii 
prezentării au fost special aleşi pentru ca 
fiecare dintre ei să ofere o informaţie de 
care vei avea nevoie spre a răspunde la 
întrebările adresate. în faţa fiecărei 
informaţii, trebuie să te întrebi: de ce mi- 
o dă profesorul, ce vrea să îmi spună? Ce 

mesaj vrea să-mi transmită? Decodarea 
acestor mesaje constituie o parte 
importantă a muncii tale. Ca regulă 
generală, nu ţi se dau mai multe date 
decât îţi sunt necesare. 
Ceea ce înseamnă că, pentru a rezolva 
problema, trebuie să le foloseşti pe toate. 
lar dacă, fapt extraordinar, ai rezolvat 
toată problema fără a fi avut nevoie de 
una dintre date, fie eşti genială, fie ai 
greşit undeva. 

lată o problemă care începe cu „fie 
ABC un triunghi isoscel”. Scriind această 
propoziţie, profesorul ţi-a transmis o 
informaţie pe care (9) decodezi 
instantaneu. lIsoscel: două laturi egale, 
două unghiuri egale. încă de la început, 
dispui de două egalităţi pe care - evident 
- te grăbeşti să le notezi pe o foaie 
specială, foaia cu cunoştinţe. Dacă 
profesorul a mai spus şi „isoscel în vârful 
A”, cel de-al doilea mesaj îţi permite să 
ştii că laturile AB şi AC sunt cele egale, 
iar unghiurile B şi C sunt, de asemenea, 
egale; dar, deopotrivă, că înălţimea AH 
este şi bisectoare, mediană şi mediatoare, 
şi că AH este o axă de simetrie a 

triunghiului. Adaugi aceste informaţii pe 
foaia de cunoştinţe, ele vor constitui 
resursa ta pentru rezolvarea problemei. 

Şi întrebările? Ele sunt puse în funcţie 
de date, iar ordinea în care acestea apar 
nu este arbitrară. Pentru a răspunde la 
una dintre ele, trebuie deseori utilizate 
răspunsurile la cele precedente. Dar, 
uneori, unele sunt independente, li se 
poate da un răspuns fără a fi aflat 
precedentele. 

De unde se începe rezolvarea unei 
probleme? Munca ta va consta în a pune 
faţă în faţă ceea ce se cere şi ceea ce ştii 
deja. Şi a încerca trecerea de la a doua la 
prima: prin ce mă va ajuta ceea ce ştiu în 
a da un răspuns la întrebare? 

Vei fi nevoită uneori să „traduci” în 
scriere matematică termenii ce figurează 
în întrebare, adică să înlocuieşti numele 
obiectelor cu definițiile lor. 

Toate teoremele predate la curs sunt 
disponibile, inclusiv cele predate în anii 
anteriori! Dar, evident, nu toate se aplică 
la problema ta. Trebuie să le găseşti pe 
cele care i se potrivesc. Aceasta este 
prima ta sarcină, să găseşti teorema care 

s-ar putea aplica problemei tale. Ce 
înseamnă a aplicai „A pune un lucru peste 
alt lucru, astfel încât să îl acopere şi să 
adere la el”, precum spune dicţionarul. 

încearcă să-ţi imaginezi două piese 
mecanice. Deţii una şi trebuie să o găseşti 
pe cea care i se adaptează perfect. A 
demonstra că teorema se adaptează este 
cea de-a doua ta sarcină. După ce ai 
demonstrat acest lucru, o aplici. Şi ea va 
fi cea care va duce greul. Concluzia 
teoremei îţi este în prezent la îndemână. 
O poţi adăuga la foaia de cunoştinţe. 

Atunci când situaţia de început este 
scrisă în limbaj curent, ca o povestire în 
franceză, trebuie întâi să înţelegem ce ne 
povesteşte. Abia atunci poate începe 
munca de traducere a acestei povestiri în 
limbaj matematic. Este o muncă destul de 
subtilă. Deseori este partea cea mai 
dificilă, deoarece nicio formulă nu este 
capabilă să facă acest lucru. 

Abia plecând de la această transcriere 
în limbaj matematic, ecuaţii, figuri, 
numere, egalităţi, inegalităţi, funcţii, se 
intră în sfera matematicii. 

Multe probleme sunt, de fapt, întrebări 

care vor fi abordate la cursul din anul 
următor. Eşti pusă să demonstrezi o 
teoremă prea dificilă pentru nivelul tău. 
Dar îţi va fi prezentată fragmentată de 
întrebări, care sunt tot atâtea trepte ce îţi 
vor permite să urci tot mai sus fără mari 
greutăţi. 

— O scară! 

— Exact, problema este construită ca o 
scară care facilitează urcarea, în loc de a 
merge dintr- un pas la concluzie, ajungi la 
ea treaptă cu treaptă. în trecerea prin 
şcoală, rezultatele dobândite în anii 
precedenţi nu devin învechite. O elevă de 
clasa a 9-a se presupune că ştie tot cea 
învăţat în anii precedenţi. 

— Există probleme proaste? 

— Ce înseamnă o problemă bună de 
matematică? Aceasta este o problemă în 
sine! Ipoteze bune, întrebări bune. Unele 
ipoteze nu sunt „fertile”, nu creşte nimic 
interesant pe terenul lor, doar bălării. 

Unul dintre talentele matematicienilor 
este acela de a „simţi” care sunt ipotezele 
bune. Ei sunt ca nişte buni bucătari, care 
simt ce ingrediente, ce cărnuri, ce 
legume, ce condimente trebuie asociate 

pentru a face o mâncare delicioasă. 

— Cu toate cunoştinţele tale 
gastronomice, păcat că nu ne faci mai des 
de mâncare! 

— Să revenim la alte mâncăruri. Când 
lucrăm cu un obiect, este utilă 
cunoaşterea sa sub diferite forme, după 
cum şi diversele sale proprietăţi. 

— Cum vine asta, „sub diferite forme”? 

— O dreaptă. Geometric, este o linie 
trasată. Poate fi definită prin două dintre 
punctele sale sau prin intersecţia a două 
plane  neparalele şi prin multe alte 
proprietăţi. Algebric, poate fi definită prin 
ecuaţia sa, y = ax+b. Aceasta permite 
schimbarea cadrului: unele probleme de 
geometrie, de exemplu, sunt mai uşor de 
rezolvat în forma algebrică echivalentă. 
Te-ai putea distra căutând singură diferite 
formulări ale obiectelor pe care le 
cunoşti. 

— Proprietățile sunt un atu? 

— Absolut, Lola, un atu pentru 
matematician şi pentru elevi. O 
proprietate este o informaţie. 


Cu cât este mai general un obiect, cu atât 
are mai puţine proprietăţi şi avem mai 
puţine informaţii despre el, deci mai 
puţine „abordări” posibile. A lucra asupra 
unui obiect oarecare este dificil, deoarece 
nu ne putem baza pe mare lucru. De 
aceea, în probleme şi, de asemenea, în 
teoreme se atribuie proprietăţi obiectului 
spre a-l îmbogăţi. Decât să facem o 
problemă cu un triunghi scalen, mai bine 
precizăm că este dreptunghic, de 
exemplu. Putem spune mai multe lucruri 
referitoare la un triunghi dreptunghic 
decât referitoare la cel scalen. Din simplul 
motiv că tot ceea ce este adevărat pentru 
un triunghi scalen este adevărat şi pentru 
un triunghi dreptunghic, dar nu si invers! 


înainte de a ne arunca cu capul înainte 
la prima întrebare a problemei, este mai 
bine să citim enunţul în totalitate, pentru 
a vedea încotro vrea să ne ducă. De altfel, 
nu este important să înţelegem totul din 
prima, deşi acest lucru ne ajută şi poate 
da idei de rezolvare. Pe de altă parte, 
anumite întrebări pot chiar să lămurească 
sensul întrebărilor precedente. 


Raționamentul 
» 


— Ce este o demonstraţie? 

— Este un drum care merge de la 
situaţia de început, ipoteza, la cea de 
sfârşit, la rezultat, la concluzie. Cuvintele 
o spun foarte bine. Hypo, „dedesubt, 
thesis, „a pune”, ipoteza pune situaţia de 
dedesubt, de bază. Cât despre concluzie, 
de la conclusio, acţiunea de a închide, ea 
încheie demonstraţia. 

O demonstrație se îndreaptă spre 
concluzie, luând-o pe un drum format 
dintr-o serie de „argumente”, dintre care 
fiecare este consecinţa celui precedent şi 
cauză pentru cel ulterior. Cursul de 
matematică este o rezervă prețioasă de 
argumente, de rezultate, de teoreme, 
printre care poţi înota după bunul plac (!) 
pentru a rezolva problemele care îţi sunt 

puse. De unde şi necesitatea absolută de 
a cunoaşte teoria. 


— De ce sunt atât de importante 
demonstrațiile? Am putea să ne debara... 
vreau să spun, să trecem peste ele? 

— Nu. Demonstrația este metoda pe 
care o deţine matematica pentru a dovedi 
un lucru. Atunci când se enunţă o 
afirmaţie, se pune, mai devreme sau mai 
târziu, problema deţinerii unei metode de 
a se asigura de veridicitatea sau falsitatea 
acesteia. Cu alte cuvinte, trebuie 
construită o dovadă. O dovadă este un 
argument convingător, care determină 
adeziunea. Problema dovezii este o 
problemă capitală pentru oameni, în fieca- 
re epocă istorică, iar tipul de dovezi ce 
pot fi aduse este diferit în funcţie de 
domeniile în care se 


aplică: dovezile din medicină nu sunt de 
aceeaşi natură ca şi cele solicitate în 
drept. 

Matematica se dedă la stabilirea de 
adevăruri privitoare la familii de obiecte, 
cel mai adesea infinite, şi nu la obiecte 
particulare. Desigur, ne- ar plăcea să 
credem că este posibilă demonstrarea 
unui rezultat prin verificarea validității 

sale printr-un exemplu numeric. Or, 
fiecare situaţie numerică fiind unică, tot 
ceea ce am putea spune despre aceasta 
nu are valoare decât pentru aceasta şi, 
deci, nu poate fi generalizat. Exemplele 
numerice, sau desene în geometrie, ne 
pot da idei despre soluţie, ne pot sugera 
anumite piste, ne pot ajuta la construirea 
unei demonstrații, dar nu pot fi 
considerate dovezi valabile. Există totuşi 
o situaţie în care un exemplu negativ 
poate stabili un rezultat, dar un rezultat 
negativ! Dacă o proprietate nu se verifică 
într-un caz particular, nu este valabilă în 
cazul general. Este ceea ce se numeşte un 
contra-exemplu, singurul caz în care se 
trece de la particular la general. 

Pe de o parte, nicio situţie particulară 
nu are forţa de a stabili tipul de rezultat 
general căutat. Pe de altă parte, obiectele 
vizate de rezultatul pe care încercăm să-l 
stabilim fiind în cantitate infinită, este 
zadarnic gândul că le-am putea analiza 
unul câte unul. 

— Atunci? 

— Atunci? Trebuie conceput un nou 
instrument capabil să ia în considerare 

trăsăturile generale ale obiectelor, 
bazându-se doar pe ceea ce este comun 
tuturor. Acest instrument este 
demonstraţia. Fără îndoială, cea mai 
frumoasă creaţie a gânditorilor greci. 

în secolul al V-lea înaintea erei noastre, 
grecii au inventat un sistem politic inedit 
în Occident, democraţia, de la dernos: 
„popor”, conducere a poporului. Se 
proclamă faptul că suveranitatea provine 
de la popor, nu de la un rege, nici de la un 
conducător militar, nici de la un mare 
preot, nici de la Dumnezeu, ci de la 
cetăţeni. în diversele sfere ale societăţii 
sunt puse în practică metode diferite. în 
sfera juridicului, pe parcursul proceselor, 
publice, trebuie aduse dovezi ale 
vinovăţiei sau  nevinovăţiei acuzatului, 
dacă se poate, dovezi irefutabile, trebuie 
stabilite faptele, este nevoie de 
argumentare. Cele două părți se opun pe 
parcursul unui schimb de argumente. 

în sfera politicului, cei ce aspiră la a 
deține o funcție de conducere trebuie să 
se prezinte în faţa adunărilor de cetățeni, 
spre a-i convinge de aptitudinile lor, 
încercând să demonstreze că sunt cei mai 

buni pentru a conduce cetatea. Era, în 
principiu, sfârşitul arbitrariului, sfârşitul 
apelului la autoritate care proclama „Este 
adevărat pentru că aşa spun eu”. 

Un fenomen asemănător a revoluţionat 
matematica în aceeaşi epocă: necesitatea 
de a aduce dovezi în sprijinul a ceea ce se 
enunţă, obligativitatea justificării. într-un 
cuvânt, nevoia de a demonstra. Nu mai 
este suficient să spui ceea ce ai 
descoperit, trebuie şi explicat celorlalţi 
oameni de ce este adevărat. Mai ales prin 
folosirea demonstraţiei, matematica 
greacă s-a distins de matematica 
babiloniană, egipteană sau chineză, ea da- 
torându-şi, astfel, puterea extraordinară 
demonstrației. Matematica pe care o 
învăţăm la şcoală şi universitate, cea pe 
care o practică astăzi toți matematicienii 
din lume este moştenitoarea directă a 
matematicii greceşti inventate în 
Antichitate. O demonstrație este, aşadar, 
o dovadă, un tip particular de dovadă, 
proprie matematicii. 

— Cum se proceda înainte? 

— Se mulțumeau cu enunțarea 
rezultatelor obținute, fără a spune cum au 

fost obţinute. 

— Matematica avea, să înţeleg, o altă 
faţă atunci? 

— O, da! Matematica chineză, de 
exemplu, care era foarte evoluată, nu 
avea totuşi teoreme; aceasta funcţiona pe 
principii complet diferite. 

— Cum, nu au existat dintotdeauna 
teoreme? 

— Nu! încă odată, gânditorii greci au 
inovat, ei au dat naştere ideii de teoremă: 
enunţ demonstrat matematic. O teoremă 
este compusă din două părţi, începe cu 
ipotezele, care explicitează situaţia de 
început, şi se termină cu concluzia: o 
afirmaţie matematică. Cea la care dorim 
să ajungem şi pe care ne străduim să o 
demonstrăm. Ştii de unde vine cuvântul? 
Theorein înseamnă 
„contemplare” în greacă. 

— De aceea se spune deseori despre 
matematicieni că sunt cu capul în nori? 

— Chiar vrei un răspuns? 

— Nu. 

— Mulţumesc. Cum ar trebui înţeles 
ceea ce 


pd 


ne spune o teoremă? Spune: dacă 

ipotezele sunt verificate, cu alte cuvinte, 
dacă sunt adevărate, concluzia este 
adevărată. Insist, teorema nu spune: 
„concluzia este adevărată”, ci „concluzia 
este adevărată dacă ipotezele sunt 
adevărate”. Astfel, într-o teoremă, ceea ce 
este adevărat nu este concluzia luată 
deoparte, ci cuplul ipoteză-conclu- zie. 
Oricum, aproape nimic nu este adevărat 
în orice fel de condiţii! 

— Dar 2+2 = 4? 

— Este valabil şi pentru 2+2 = 4. în 
baza 3, de exemplu, nu putem scrie 2+2 = 
4. Pentru simplul fapt că 4 nu există în 
baza 3. Această bază foloseşte doar trei 
cifre: 0,1 şi 2, după cum baza 2 foloseşte 
două, iar sistemul zecimal, zece. în baza 
3, 2+2 = 11! Deoarece 2+2 = 1x3+1, deci 
11. Cumva nu este clar? în baza zece, ce 
cantitate reprezintă 11? Zece şi o unitate. 
în baza 3,11 reprezintă „un trei” şi o 
unitate: 3+1. 


Lola rămase blocată. Apoi, în sfârşit, 
rosti: 
— Dacă 2+2 nu mai este egal cu 4, 
totul se clatină în jurul meu! 

— Dacă nimic nu este adevărat în toate 
condiţiile, nu înseamnă că totul este 
mereu fals. O teoremă este mereu urmată 
de demonstraţia sa, adică de dovada că 
ceea ce afirmă este adevărat; este, într-o 
oarecare măsură, certificatul său de 
validare. Dacă în matematică nimic nu 
este adevărat în toate condiţiile, ceea ce 
este adevărat rămâne mereu adevărat. 

De felul cum este demonstrată, o 
teoremă intră în domeniul public şi 
aparţine patrimoniului matematic comun. 
Toată lumea poate, din acel moment, să o 
folosească. Nu există certificate de 
proprietate în matematică. Adevărurile 
matematice sunt neperisabile, nu 
putrezesc cu timpul. Dacă soliciţi o 
teoremă, îţi va fi livrată cu un certificat de 
garanţie pentru eternitate. Matematica 
este singura companie umană care îţi 
poate oferi o asemenea garanţie. 

— Ei bine, pe mine acest lucru nu mă 
asigură de nimic. Adevărat pentru 
totdeauna, îți dai seama? Este 
dezamăgitor. Nimic din ceea ce vom face 
nu va putea schimba un adevăr 
matematic, asta e ceea ce vrei să imi 

spui? 

Se lăsă liniştea. Ray îşi dădu seama 
de efectul pe care îl putea avea o 
asemenea declarație asupra unei 
tinere fete... care avea viaţa înainte. 
El vru să-i spună că matematica era - 
de asemenea - un tărâm al libertăţii, 
după cum declarase unul dintre cei 
mai mari matematicieni, Georg 
Cantor: esenţa matematicii este 
libertatea. Ar fi vrut să spună că nu 
trebuie să te „închini” în faţa 
adevărurilor matematice, ci trebuie 
să afli cum au luat naştere, ce 
justificare au, cum fac corp comun 
cu celelalte adevăruri. Să-i spună că 
el însuşi nu era nemulţumit de faptul 
că există anumite aserţiuni stabile, 
intangibile, pe care te poţi sprijini. 
Da, asta era, adevăruri pe care se 
putea sprijini. 

Ultima frază îi scăpase. Lola o prinse 

din zbor: 


— Eu nu m-am sprijinit niciodată pe 
teoreme, ele m-au zăpăcit, mai degrabă, şi 
încă bine de tot. Si-apoi de ce trebuie să 
le învăţăm pe de rost? 

— Nu trebuie să le învăţăm pe de rost, 
trebuie să le înţelegem în adâncul lor. Să 

le cuprindem cu gândirea sensul profund: 
o teoremă duce la bun sfârşit o muncă, 
este un cărăuş care permite trecerea de la 
o aserţiune matematică la o alta, în mod 
direct. lată ce ne declară: dacă dispun de 
acestea (ipotezele), atunci sunt sigur că 
dispun de aceasta (concluzia). 

Dar, atenţie, o înţelegere adâncă 
înseamnă şi că trebuie să le cunoaştem 
cuvânt cu cuvânt. Fie- 


care cuvânt din enunţ este necesar, dacă 
omiti unul, devine fals, dacă modifici unul, 
devine fals din nou. lar teorema nu mai 
este teoremă. 

— De ce nu spui direct, teorema devine 
falsă? 

— O teoremă este o propoziţie 
adevărată. Deci o teoremă falsă ar fi... o 
propoziţie adevărată care ar fi falsă! 
Desigur, au existat în istoria matematicii 
teoreme despre care s-a observat mai 
târziu că ceea ce afirmau era fals. 

— Au fost totuşi demonstrate! 

- Da, dar demonstraţia era falsă! 
Aceasta s-a produs, destul de rar, trebuie 
spus, atunci când matematicianul uita să 

menţioneze printre ipoteze o proprietate 
pe care o folosea totuşi, dar care nu era 


demonstrată. El se înşela! Atunci când 
> 


o teoremă este fixată, aceasta implică o 
dublă responsabilitate, cea a autorului, 
dar şi cea a comunităţii matematice care 
răspunde de această teoremă, care este 
responsabilă de  justeţea rezultatelor 
stabilite în cadrul său. „Scoaterea pe pia- 
tă” a unei teoreme nu este autorizată 
decât după aprobarea de către un juriu a 
tezei prezentate la universitate sau de 
către un comitet de lectură a unei gazete 
de specialitate. 

Să luăm exemplul teoremei lui 
Pitagora. Se pare că egiptenii ştiau că 
triunghiul cu laturile 3, 4 şi 5 era 
dreptunghic, fapt confirmat de teorema 
lui Pitagora: chiar avem 3?+4? = 5?, dar 
ceea ce afirmă teorema lui Pitagora este 
de altă natură decât ceea ce ştim despre 
triunghiul (3, 4, 5). Ea ne spune că: într- 
un triunghi dreptunghic, pătratul 
ipotenuzei este egal cu suma pătratelor 
catetelor. Este adevărat pentru toate 
triunghiurile dreptunghice şi nu doar 

pentru cel cu laturile (3, 4, 5). Spre a fi 
mai precis, ar fi trebuit să mai adauge, 
ceea ce este subinţeles, că acest lucru nu 
este adevărat decât dacă triunghiul este 
plan. Este fals pentru un triunghi sferic, 
de exemplu. 

Pentru a rezuma, dacă verificarea 
funcţionează într-un caz particular, nu 
există niciun motiv ca ea să funcţioneze în 
toate cazurile. Pe de altă parte, dacă 
există un caz în care nu se aplică, ea nu 
mai este valabilă în cazul general. Este 
una dintre cele mai frecvente erori de 
raţionament. 

— Ce alte tipuri de erori fac elevii? 

— Ştii de unde provine cuvântul 
„eroare”? De la cuvântul latin error, „a 
rătăci”, a fi pierdut. Când faci o greşeală, 
te abaţi de la „drumul adevărului” în 
demonstraţia ta şi te rătăceşti. 

Erorile sunt numeroase şi de natură 
diferită. Unele se raportează la un 
domeniu particular, se referă la scriere, la 
propoziţii prost construite, îţi aminteşti? 
Altele se leagă de raţionament, în mod 
independent de domeniul în care sunt co- 
mise: erorile de logică. 

— Ce este logica, până la urmă? 

— Am putea spune că este ştiinţa care 
studiază regulile gândirii. 

— Orice gând este logic? Și poeții au o 
logică deci? 

— Ridici o problemă interesantă. 
Rectific, ar trebui spus: logica este 
domeniul gândirii raţionale. Aristotel, 
marele filosof atenian, a pus bazele ei. La 
origine, era parte a filosofici, astăzi, este 
o ramură a matematicii. Legea absolută 
care guvernează gândirea logică este 
principiul non- contradicţiei: o aserţiune 
şi contrara sa nu pot fi ambele adevărate. 
Nu putem afirma „un lucru ŞI contrariul 
său”. 

Se respinge, de exemplu, ideea că 
două drepte se întretaie ŞI sunt paralele, 
sau că un număr impar este divizibil cu 2. 
A doua lege, cea a terțului exclus, afirmă 
că o propoziţie este fie adevărată, fie 
falsă, şi că, în aceste condiţii,nu există o a 
treia posibilitate. Dintre o aserţiune A şi 
contrara (non A), una dintre ele sigur este 
adevărată. Atunci, fie A, fie (non A) este 
adevărată. Dacă (non A) este adevărată, A 
este falsă. Şi dacă (non A) este falsă, A 

este adevărată. Ceea ce implică faptul că 
dispunem mereu de două căi spre a 
demonstra o aserţiune A. Calea directă: a 
demonstra că A este adevărată şi calea 
indirectă: a demonstra că (non A) este 
falsă. Depinde de tine să alegi una sau 
alta, în funcţie de situaţie. Uneori, datele 
problemei au fost alese special pentru a 
nu putea rezolva problema decât pe calea 
indirectă. 

— Logica se învaţă la liceu? 

— Da, dar abia în ultimul an. Este 
păcat că nu se studiază mai devreme, ar 
trebui predată încă din clasa a 10-a, 
precum filosofia, de altfel. 

— Matematica şifilosofia sunt legate, 
dar acest lucru nu se vede niciodată la 
curs. 

— Da, la origine, erau strâns legate. 
Mulţi mari matematicieni erau filosofi şi 
mulţi mari filosofi erau matematicieni. Ne- 
am intersectat deja cu Descartes, Leibniz, 
Pitagora. Dacă nu se vorbeşte despre asta 
la curs, este pentru că programele sunt 
prost concepute. Şi nu mă pune să 
vorbesc despre subiectul acesta, bine? 

— Ba da, ba da! 

— La şcoală nu se pune accentul 
suficient pe noțiunile fundamentale; 
trebuie petrecut cel mai mult timp 
încercând înțelegerea acestora, asupra 
acestui lucru ar trebui să se concentreze 
maximum de efort. Atâta timp cât nu sunt 
înțelese, nu se poate merge mai departe. 
în plus, ele reprezintă cel mai interesant 
lucru din matematică. 

— Si care sunt noțiunile fundamentale? 

— Ne-am petrecut aproape tot timpul 
vorbind despre ele: ideile! sensul! 


Limbajul matematic, raționamentul, 
demonstrația, teoremele, semnul egal, 
implicația. 


Chiar aşa, nu am vorbit încă despre 
implicație. Vrei să vorbim despre 
implicaţie? 

— Am un chef nebun de asta. 

— Dorinţa ta bruscă de cunoaştere mă 
copleşeşte. 

— De când ştiu că eşti mare bucătar. 

— îţi voi găti un mic meniu de 
implicaţii al dente. 

Logicienii au creat un verb, „a 
implica”, şi un semn care îl reprezintă, 
săgeata => : „implică”. Acest semn nu se 

aplică numerelor sau obiectelor 
geometrice de exemplu, nu se referă 
decât la propoziții, referindu-se la 
valoarea lor de adevăr. De aceea, este 
clasat în rândul operatorilor logici. 

Când scriu „P =^> Q”, pe care îl pot 
înțelege şi ca „dacă P, atunci Q”, ofer 
informația că valoarea de adevăr a lui P 
atrage după sine valoarea de adevăr a lui 
Q. Q se poate deduce din P printr-un 
raționament logic. 

Implicaţia şi egalitatea sunt, fără 
îndoială, cuvintele cele mai importante 
din matematică. Sunt fundamentale în 
elaborarea şi gestionarea oricărui 
raționament. Acesta este motivul pentru 
care simbolurile corespunzătoare lor, => 
şi = se întâlnesc în toate domeniile 
matematicii, nu precum + sau //, care 
sunt semne ce au sens doar în domenii 
specifice ale universului matematic. 

— Al dente! E cam greu de înghițit 
săgeata dublă. 

— P=> Q. Două propoziţii, fiecare 
putând fi adevărată sau falsă. Sunt deci 
patru posibilităţi. 

— Patru? Fals poate implica adevărat? 

— Poate! Oricât de ciudat ar părea, 
falsul poate implica atât adevărat, cât şi 
fals. Plecăm de la 1 = 3, ceea ce este, 
evident, fals. Adun 2 de o parte şi de alta 
a egalului: obţin 1+2 = 3+2, adică 3 = 5, 
ceea ce este fals. Fals implică fals. Dar 
cum 1 = 3, pot aduna 3 în partea stângă 
şi 1 în partea dreaptă şi obţin 1+3 = 3+1, 
ceea ce este adevărat. Fals implică 
adevărat. 

— Ce zi! Fals implică adevărat! 2+2 nu 
este egal cu 4! 

— Nu este mereu egal, rectifică Ray. O 
singură situaţie este exclusă, adevărat 
implică fals. Nu se poate accepta ca, 
pornind de la un adevăr şi raţionând 
corect, să se ajungă la un rezultat fals, 
deoarece, dacă ar fi astfel, totul s-ar duce 
de râpă. Gânditorii greci spuneau: „din 
adevăr, nu poate izvori fals”. Piatra 
unghiulară a raţionamentului şi 
încrederea pe care o avem în el se 
datorează unui principiu: dacă suntem în 
sfera adevărului şi raţionăm corect, 
rămânem în această sferă. Nu avem 
niciun risc de a cădea în sfera falsului. 
Cum am putea raţiona fără această 

certitudine? Activitatea principală a 
matematicienilor pentru a produce 
rezultate constă în a alege propoziţii 
adevărate şi a deduce din ele alte 
propoziţii adevărate. Astfel, stocul de 
propoziţii adevărate nu va înceta să 
crească. 

— Crezi că aşa se întâmplă şi în viaţă? 

— Nu voi avansa pe acest teren 
alunecos. 

— Ce înseamnă a deduce? 

— Deducere, „a extrage”, în latină! 


Lola bătu din palme: 


— Eram sigură că îmi vei da o lovitură 
etimologică! Dar este o imagine frumoasă. 


Lola tăcu şi se adânci într-o reflecţie 
profundă, pe care Ray o respectă. 


— Deci, a deduce inseamnă a extrage? 
Extrag o propoziţie dintr-o alta. îi dau 
naştere. 


Si cu un zâmbet fermecător: 


— Lola, geniu feminin al matematicii... 
— Hei, Lola, încotro? 
— Are legătură cumva cu condiţiile 

necesare şi suficiente? 

— Ajungem unde trebuie! în viaţa de zi 
cu zi, folosim deseori expresiile „ajunge 
să”, „este nevoie să” sau „trebuie să”. Ce 
se înţelege din „Este necesar să fie frig 
pentru a ninge”? 

— Fără frig, nu ninge! 

— Dar nu „frig, deci ninge”! 

— Poate să fie frig fără să ningă. 

— Ce se înţelege din „Este suficient ca 
soarele să strălucească pentru a se crăpa 
de ziuă”? 

— Sunt sigură că s-a crăpat de ziuă de 
cum bate soarele. 

— Dar nu „s-a crăpat de ziuă, bate 
soarele”! 

— Chiar aşa, se poate să se crape de 
ziuă şi ca soarele să fie ascuns după nori, 


de exemplu. 

— Facem un duet perfect. Lola, eşti 
un... - reluă - eşti O as. Fie Q şi P două 
aserţiuni... 

— Aserţiune? Care este diferența faţă 
de propoziție? 


— O propoziţie este o structură bine 
formată, deci care are un sens, dar care 
nu are o valoare de adevăr fixată, în timp 

ce o aserţiune este o propoziţie 
considerată drept adevărată. 

Deci fie Q şi P două aserţiuni. Q este o 
condiţie necesară pentru a avea P dacă, 
de îndată ce P este adevărată, obligatoriu 
Q este adevărată. Exemplu, „D este un 
paralelogram” este o condiţie necesară 
pentru „D este un romb”, ceea ce se scrie: 
„D este un romb” => „D este un paralelo- 
gram”. Atenţie aici, nu este uşor. 

— Nu există niciun romb care să nu fie, 
simt nevoia să spun deja... 

— Spune deja. 

— ... care să nu fie deja paralelogram. 
Pe de altă parte, există paralelograme 
care nu sunt romburi. 

— Condiţia nu este suficientă! Ceea ce 
îmi permite să trec abil la ... Qeste o 
condiție suficientă pentru a avea P dacă, 
de îndată ce Peste adevărat, Q este şi ea 
necesarmente adevărată. „D este un 
pătrat” este o condiţie suficientă pentru 
„D este un paralelogram”. 

— Este suficient să fie pătrat pentru a 
fi paralelogram. Altfel spus, precum zici 
tu: toate pătratele sunt paralelograme. 
Dar aceasta nu este o condiție necesară, 

deoarece ar fi adevărat şi dacă D ar fi un 
dreptunghi. 

— Şi scriu „D este un pătrat” => „D 
este un paralelogram”. Şi apoi, este, cum 
îi spuneţi voi? Acel must. Must este 
condiţia necesară ŞI suficientă! 
Matematicienii se dau în vânt după ea. 
Semnul, mai întâi: o săgeată dublă. Ce 
înseamnă P => Q? Dacă Peste adevărat, 
Q este adevărată şi dacă Q este 
adevărată, P este adevărat. Ceea ce 
înseamnă că P şi Q sunt simultan 
adevărate sau false. Matematicienii îşi 
petrec timpul încercând să găsească 
propoziţii echivalente. Deoarece, dacă am 
una dintre ele, o am şi pe cealaltă. Uneori 
spunem că „P este adevărată dacă şi 
numai dacă Q este adevărată”. 

— Profesorul nu încetează să repete: 
trebuie să vă ştiţi formulele. 

— O formulă eu o văd ca pe o formă de 
calcul, o scriere condensată ce foloseşte 
numai simboluri, un fel de „program” 
informatic. Din acest motiv, formulele 
sunt programabile pe un calculator. 

Formulele sunt considerate ca nişte 
poveri de către majoritatea elevilor, dar 

vrei să-ţi spun sincer? Ele sunt un 
adevărat cadou pentru elevi, încearcă să 
rezolvi o problemă, nu contează care, fără 
a utiliza nicio formulă. îti urez multă 
baftă. Abia atunci vei veni la mine: „Ray, 
te rog frumos, dă-mi formule.” 

— Şi tu ce-mi vei răspunde? 

— Voi deschide cufărul comorii, plin de 
formule ce strălucesc în mii de culori, şi 
îţi voi spune: alege-ţi! 

— Elevii au noroc deci? 

— Am putea-o spune. La origini, 
formulă era folosită în medicină, pentru a 
desemna regulile după care un remediu 
trebuia administrat. în afara acestor 
reguli, utilizarea  remediului provoca 
accidente. La fel se întâmplă şi cu o 
formulă matematică: trebuie obligatoriu 
precizată situaţia în care aceasta a fost 
elaborată şi condiţiile în care ea trebuie 
aplicată. 

în majoritatea cazurilor, problemele 
puse elevilor se referă la domenii în care 
există formule! Pentru început, trebuie 
aleasă formula necesară, dintre toate cele 
pe care le oferă cursul. Apoi, trebuie 
verificat să fie identice condițiile 

problemei şi cele ale formulei. Odată 
efectuată această verificare, nu mai 
rămâne decât să aplici formula, prin 
înlocuirea literelor ce figurează în formulă 
cu cele omoloage din problemă. Apoi, 
apoi, formula face singură toată munca! 
Deseori, se consideră că expresia 
matematică ESTE formula.  Greşit, 
formula este formată din expresia 
matematică ŞI prezentarea situației, adi- 


că a condiţiilor în care este validă. O 
formulă nu este „X = ~4gg)» d) „Pie ecuatia 
ce gradul 


2a 
al doilea cu o singură necunoscută, 
ax7+bx+c=0. Dacă expresia b”-Zac>Q, 
ecuaţia are două rădăcini, 


-b+ ^b?-4ac . -b-fb'-4ac 
XI = 22222 Ta za DIXIE 2a 


Dintr-odată, Lola întrebă: 


— Tie, personal, ţi se pare că 
matematica este simplă sau complicată? 

— Nu este simplă, deloc. 

— „E simplu, Lola, TREBUIE să ajungi 
la concluzie!” De câte ori am auzit asta! 
Dar dacă este simplu ȘI eu nu ajung la 
bun sfârşit, înseamnă că sunt proastă, nu? 

— Oh! O dovadă de deducție corectă. 
Nu, eu nu-ți voi spune aşa ceva, eu îţi 
spun „E dificil, Lola, dar vei ajunge la 
final.” 

— în final, avem dreptul de a nu iubi 
matematica? 

— Nu putem obliga pe nimeni să 

iubească ceva sau pe cineva. lubirea nu se 
ordonă, dar se poate învăţa a iubi ceva ce 
nu ne place. 


— Ceva ce nu ne place deloc deloc? 

— Nu este niciun risc să încerci. Da, 
avem dreptul de a nu ne plăcea 
matematica, după cum avem dreptul de a 
nu ne plăcea alte materii. Dar nici nu este 
un titlu de glorie a le detesta pe toate. 
Este totuşi preferabil să le cunoşti puţin 
înainte să declari, definitiv, că nu îţi plac. 
Bunica ta îmi spunea mereu: „întâi gustă, 
apoi vei putea spune că nu îţi place”. 

— Ceea ce faci tu cu mine, aici, este să 
mă faci să gust nişte matematică? 

— într-o oarecare măsură. lar 
degustarea nu s-a încheiat. Mai avem 
destule domenii de vizitat. 

— Nu s-a încheiat? Am avut mereu 
impresia că am descoperit deja totul în 
matematică şi nu mai rămâne nimic de 
aflat! 

— Ai pune această întrebare la fizică, la 
biologie sau la geografie? Nu. Nu au 
existat niciodată atâţia matematicieni, 
atâtea rezultate noi, atâtea teorii noi, 

atâtea întrebări, atâtea probleme 
enunțate. în fiecare zi, chiar în fiecare 
oră, noi teoreme sunt demonstrate. Oh, 
nu neapărat foarte interesante, dar sunt 
rezultate inedite, care nu fuseseră 
demonstrate înainte. 

De 2500 de ani, în majoritatea 
civilizaţiilor, au existat fără încetare 
matematicieni. în fieca- re epocă, s-au 
confruntat cu două tipuri de probleme. 
Probleme vechi, nerezolvate încă, şi pro- 
bleme noi, legate de noile matematici. 
Probleme vechi, care rezistaseră 
tentativelor matematicienilor precedenţi, 
erau rezolvate, deoarece noi instrumente 
de lucru fuseseră create, noi rezultate 
erau stabilite, noi teorii erau construite, 
care le lipsiseră matematicienilor din 
generaţiile precedente. Noi discipline au 
fost create, trigonome- tria, teoria 
probabilităților, geometria analitică, 
statistica... 

Un alt proces face ca tărâmul 
matematicii să fie inepuizabil: crearea de 
noi obiecte. Iată cum anume are loc acest 
lucru. Un matematician hotărăşte să 
studieze o familie de obiecte. Are nevoie 

de instrumente. Dacă cele aflate la 
dispoziţia sa nu sunt suficiente, este 
împins să construiască unele noi. Or 
instrumentele în cauză sunt şi ele noi 
obiecte matematice. Iată cum este creată 
o nouă familie de obiecte. Matematicianul 
decide să le studieze. Pentru aceasta, are 
nevoie de noi instrumente, care vor fi, la 
rândul lor, obiect de studiu... Fluviul 
matematicii nu este gata de a seca. 

— Vrei să spui că, în generațiile 
viitoare, copiii nu pot spera că nu vor mai 
exista noi matematici? 

— Exact, mai bine nu s-ar baza pe asta. 

— Și cu „cucuiul matematicilor“ cum 
rămâne? 

— Ce-i cu el? 

— Ai întâlnit oameni care să îl aibă? 

— îmi place când faci pe naiva! Am 
întâlnit persoane foarte dotate pentru 
matematică, altele care cântau minunat la 
pian, altele care desenau divin, altele care 
erau nemaipomenite la alergări. Dar 
niciodată nu am auzit vorbindu-se de 
cucuiul muzicii, al desenului sau al 
atletismului. 

— Atunci de ce matematica este 

singurul domeniu care are un „cucui“? 

— Pe la 1800, un anume Franz Gali, 
medic anatomist, a crezut că a observat o 
excrescenţă la nivelul craniului. El s-a 
grăbit să tragă concluzia că era semnul 
unei aptitudini remarcabile pentru 
matematică. Astfel lua naştere cucuiul 
matematicilor! Nimic însă nu a venit 
ulterior să confirme declaraţiile lui Franz 
Gali. Cum cucuiul era zdravăn, expresia a 
rămas. Ceea ce a permis multor oameni 
care nu înțelegeau nimic din matematică 
să motiveze că ar fi din cauza cucuiului pe 
care nu-l aveau şi fără de care nu puteau 
face nimic. Fără cucui, nicio speranţă! Pe 
de altă parte, studii recente au permis 
localizarea unor zone ale creierului 
„specializate” în diverse operaţii 
aritmetice, adunarea ici, înmulţirea colea. 

Ray se întrerupse: 


— Hei, era să uit. Cum se comportă 
implicaţia în cazul propoziţiilor negative? 
„D este un pătrat” => „D este un 
paralelogram”. Dacă facem trecerea la 
propoziţii negative? Ce ţi-ai dori să se 
întâmple, Lola? 

— Ar trebui să-mi doresc ceva? 


Privirea insistentă a lui Ray o incită 
să-şi dorească ceva: 


— As spune „D nu este un pătrat” => 
„D nu este un paralelogram”. Dar, dacă 
îmi pui această întrebare, probabil că nu 
se întâmplă astfel. 

— Să analizăm! Dacă D nu este un 
pătrat, ar putea fi, de exemplu, un 
paralelogram. Am avea deci „D este un 
paralelogram” => „D nu este un 
paralelogram”. 

— Oroarea ororilor, nu-i asa? 

— Ba chiar mai mult. Eroarea pe care 
tocmai ai făcut-o este una dintre cele mai 
des întâlnite. 

Atunci când se trece la propoziţiile 
negative, se schimbă sensul implicaţiei 

Dacă P=> Q, atunci (non Q) => (non 
P) şi nu (non P) => (non Q). 

— Tot ceea ce nu este adevărat este 
fals. Acest lucru mi se pare simplist. între 
apa care fierbe şi cea îngheţată există 
intermediari... 

— „Astăzi, 1 ianuarie 2008, numărul 
de degete de la mâinile Lolei devine 

unsprezece.” Este fals, nu pe jumătate 
fals. Propoziţiile studiate în matematică 
nu au decât două posibilităţi, adevărate, 
false. Este destul de sumar, e drept, dar 
există o mulţime de propoziţii în viaţă 
care sunt în aceeaşi situaţie. 

— Omul era „pe jumătate mort”! 

— Un om pe jumătate mort este în 
viaţă. Din nefericire, atunci când eşti 
mort, nu eşti doar pe jumătate. 


Se lăsă liniştea. 


— în matematică, trebuie justificat tot 
ceea ce afirmi? 

— încă un lucru care îţi va plăcea. 
Sunt interzise „vezi ceea ce vreau să 
spun”, „este evident”, „ai încredere în 
ceea ce îţi spun”. Ceea ce ar părea 
evident este uneori fals. Şi ceea ce pare 
fals se dovedeşte uneori adevărat. Este 
adevărat în matematică, este adevărat şi 
în viaţă. 

— în matematică încrederea nu este 
suverană! 

— Chiar aşa, nu are nimeni încredere 
apriori. Orice propoziţie afirmată nu este 
acceptată decât dacă este însoţită de 

demonstraţia sa. Dar, atunci când este 
acceptată, i se acordă o încredere ab- 
solută. Nu avem încredere în oameni, dar 
avem încredere oarbă în ceea ce au 
stabilit. 

— Dacă vrei să îţi spun, pentru mine, 
rigoarea are un aer militar. 

— Asta e „matematica în kaki”! Totuşi, 
ar trebui să meditezi la acest lucru, care 
nu este prea militar, chiar dimpotrivă. în 
matematică, o afirmaţie nu este adevărată 
deoarece eu - şeful, regele, preotul, 
stăpânul - sunt cel care o spune, nu este 
adevărată pentru că eu sunt cel mai 
puternic. Este adevărată pentru că îţi 
aduc dovada în acest sens şi tu poţi 
singură să-i verifici acurateţea. 


Lola aprobă clătinând din cap. 


— Nu vorbim despre rigoare decât în 
matematică! Nu şi la franceză, la 
geografie, nici măcar la fizică. 

— Totuşi, nu crezi că există rigoare în 
poezie? Un poem este orice, numai nu 
cuvinte aruncate unul după altul, are 
muzicalitate, măsură a versurilor, 
asonanţe. Toate acestea sunt dovezi ale 

rigorii. Sau muzica? 

Ei bine, este o greşeală să nu se 
vorbească despre aceasta decât la 
matematică. Fiecare domeniu are 
rigoarea sa. Trebuie spus şi faptul că în 
matematică, mai mult decât în alte părţi, 
ea are un rol creator. Explic: uneori, 
datorită implicării rigorii în tratarea unei 
probleme, s-a putut descoperi ceea ce nu 
se putea vedea prea clar atâta timp cât 
eram într-o stare de imprecizie. O mare 
parte a puterii - şi a interesului - 
matematicii provine de la rigoarea la care 
apelează în definirea obiectelor, în 
stabilirea rezultatelor, în investigarea 
dovezilor pe care le elaborează. Această 
rigoare, din punct de vedere psihologic, 
putem să nu o îndrăgim. 

— Atunci? 

— Atunci nu am iubi matematica şi nici 
nu am muri din atâta lucru. 

— La ce foloseşte matematica? 

— Iubirea la ce foloseşte? 

— Compari iubirea cu matematica? 

— Ceea ce este important trebuie 
neapărat să „folosească”? 

Ce este folositor pe lumea asta? 

— Dar nu merg la liceu să învăţ despre 
iubire sau prietenie. 

— Ci să înveţi? 

— Să învăţ, exact. 

— Ce să înveţi? 

— Ceea ce Îmi va folosi. 

— Şi ce este ceea ce îţi va folosi? 

— Asta tu ştii. 

> 


— Dar tu ce-ai vrea să înveţi, să ştii, să 
înţelegi? 

— Mă voi gândi la asta, spuse ea cu 
voce joasă. E rândul meu, Ray! Sunt 
curioasă să ştiu ce poate să-ţi placă în 
matematică. 

— De ce mă întrebi ce poate să-mi 
placă în matematică şi nu, pur şi simplu, 
ce-mi place? Chiar eşti curioasă să afli? 

— Eh... în sfârşit, da. 

— ç Fineţea, rigoarea, eficienţa, 
precizia, eleganța raţionamentelor, 
surprizele pe care ni le rezervă şi 
frumuseţea. 

— Frumusețea? 

— Exact, FRUMUSEȚEA. Există 
demonstraţii elegante şi altele necizelate, 
stângace. 

— Măcar acum este clar. Suntem 
complet opuşi, suntem... 

— Spune-o! 

— Diametral opuşi. 

— Ce vrei să spui prin asta? 

— Că nu putem fi mai opuşi decât 
suntem. 

— Vezi, matematica este folositoare! 


Privindu-l pe Ray cu emoție: 


— Nu am petrecut niciodată atâta timp 
împreună. îmi pare rău doar de faptul că 
nu ai stat tot atâta timp să te joci cu mine. 

— Nu este niciodată prea târziu pentru 
a începe. 

